**Projektas**

Konkurso sąlygų 7 priedas

202 m. d.

Preliminariosios

sutarties 1 priedas

**LIETUVIŲ KALBOS MOKYMŲ PASLAUGŲ PIRKIMO**

**PAGRINDINĖ SUTARTIS**

202.. m. ............................. d. Nr. ............

Kaunas

Kauno švietimo inovacijų centras (toliau – Pirkėjas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Pirkėjo vardu pagrindą (pvz., įstatai / nuostatai, prokūra, įgaliojimas***), ir ***(nurodyti Tiekėjo pavadinimą***) (toliau – Tiekėjas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Tiekėjo vardu pagrindą (pvz., įstatai / nuostatai, prokūra, įgaliojimas)***, toliau Pirkėjas ir Tiekėjas vadinami Šalimis, vadovaudamiesi (-osi) 202.. m. .......................... d. preliminariąja pirkimo sutartimi Nr. ............., sudarė šią sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Konkurso sąlygos** – Kauno miesto savivaldybės administracijos 202.... m. .......................... .. d. lietuvių kalbos mokymų paslaugų pirkimo atviro konkurso dokumentai (pirkimo ID ................., nuoroda į paskelbtus pirkimo dokumentus ...................................).

1.2. **Pagrindinė sutartis** – lietuvių kalbos mokymų paslaugų pirkimo sutartis (toliau – Sutartis), kurią sudaro Pirkėjas ir Tiekėjas, vadovaudamiesi Preliminariosios sutarties nuostatomis.

1.3. **Pasiūlymas** – vadovaujantis Konkurso sąlygomis kiekvieno iš Tiekėjų parengtas ir Pirkėjui nustatyta tvarka pateiktas įpareigojantis Pasiūlymas. Priklausomai nuo konteksto Pasiūlymas taip pat reiškia kiekvieno iš Tiekėjų dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.4. **Paslaugos** – lietuvių kalbos mokymų paslaugos, atitinkančios techninę specifikaciją, nurodytą Sutarties 1 priede, ir kurios turi būti teikiamos Pirkėjui pagal Sutartį.

1.5. **Paslaugų įkainis** – Paslaugų įkainis, nurodytas Sutarties 4 priede.

1.6. **Preliminarioji sutartis** – 202...... m. (*nurodyti mėnesį) (nurodyti dieną*) lietuvių kalbos mokymų paslaugų pirkimo preliminarioji sutartis Nr. (*nurodyti*), kuri nustato sąlygas, teikiamas Pagrindinėms sutartims, sudarytoms Preliminariosios sutarties galiojimo laikotarpiu.

1.7. **Specialistas (-ai)** – Tiekėjo specialistų, atsakingų už sutarties vykdymą, sąraše nurodyti specialistai, teikiantys Paslaugas.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Šalių santykių dėl Paslaugų teikimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Tiekėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Tiekėjas pareiškia ir garantuoja, kad:

5.1. jis turi visus leidimus, licencijas, darbuotojus, lėšas, žinias ir techninius pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams, Tarybos reglamente (ES) 2022/576 nustatytų sąlygų nebuvimo reikalavimams, Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse / teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys;

5.4. užtikrins kad Sutarties vykdymo metu Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Pirkėjo sprendimams, gauti konfidencialios informacijos.

6. Kiekviena iš Šalių įsipareigoja:

6.1. iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne;

6.2. asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis;

6.3. jeigu siekiant užtikrinti tinkamą Sutarties vykdymą bus tvarkomi asmens duomenys, sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

**III SKYRIUS**

**SUTARTIES DALYKAS IR TEISINIAI SANTYKIAI**

7. Tiekėjas pagal Pirkėjo poreikį įsipareigoja laiku ir tinkamai, Sutartyje nustatytomis sąlygomis ir tvarka, savo lėšomis ir rizika teikti Sutartyje nurodytas Paslaugas Pirkėjui.

8. Šalys aiškiai susitaria, kad Tiekėjo prievolė teikti Paslaugas pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Paslaugas Pirkėjas sumoka pagal Sutartyje nurodytą Paslaugų įkainį, Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Pradinės Sutarties vertė – ..................... Eur be pridėtinės vertės mokesčio (toliau – PVM).

Pradinės sutarties vertė lygi Tiekėjo pasiūlymo kainai be PVM, apskaičiuotai sudauginus Tiekėjo atnaujinto varžymosi metu pateiktame Pasiūlyme nurodytus maksimalius Paslaugų kiekius iš Tiekėjo pasiūlyto įkainio be PVM.

Tiekėjo Pasiūlymo kaina – ......................... Eur su PVM (arba ..................... Eur be PVM, jei Paslaugos yra neapmokestinamos PVM ar dėl kitų priežasčių, dėl kurių Pirkėjo galutinė už Paslaugas mokėtina suma bus be PVM). Tiekėjui sumokama tik už tinkamai, faktiškai, kokybiškai ir laiku suteiktas Paslaugas.

11. Į pradinės Sutarties vertę neįskaičiuotos tos vertės, kurios gali atsirasti dėl peržiūros ir (ar) Paslaugų kiekio (apimties) keitimo taikymo, nurodyto Sutarties 38 punkte, t. y. Lietuvos Respublikos viešųjų pirkimų įstatymo (toliau – VPĮ) 89 straipsnio 1 ir 2 dalyse.

12. Paslaugų įkainis, maksimalus Paslaugų kiekis ir PVM, kuris nurodomas atskirai (jeigu taikomas), pateikti Sutarties 4 priede. Į Paslaugų įkainį turi būti įskaičiuoti visi mokesčiai, išskyrus PVM (jeigu taikomas) ir visos su Paslaugų teikimu susijusios išlaidos, reikalingos tinkamam Sutarties įgyvendinimui. Tiekėjas neturi teisės reikalauti padengti jokių išlaidų, viršijančių Paslaugų įkainį.

13. Sutarčiai taikoma fiksuoto įkainio kainodara. Sutarties 4 priede nurodytas Paslaugų įkainis yra fiksuotas, nustatytas visam Sutarties galiojimo laikotarpiui ir nekeičiamas, išskyrus Sutartyje numatytą Paslaugų įkainio peržiūros atvejį, nurodytą Sutarties 14 punkte.

14. Paslaugų įkainis Sutarties galiojimo laikotarpiu gali būti peržiūrimas (perskaičiuojamas) tokiomis sąlygomis ir tvarka:

14.1. Paslaugų įkainio perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei Preliminariojoje sutartyje nustatyta tvarka buvo perskaičiuotas Preliminariosios sutarties įkainis, nurodytas Preliminariosios sutarties 3 priede, ir Sutartis dar galioja. Paslaugų įkainis, nurodytas Sutarties 4 priede, perskaičiuojamas (mažinamas ar didinamas) tokiu pačiu dydžiu (procentu), kaip ir perskaičiuotas Preliminariosios sutarties įkainis, nurodytas Preliminariosios sutarties 3 priede;

14.2. Perskaičiuotas Paslaugų įkainis įforminamas rašytiniu Šalių susitarimu ne vėliau kaip per 10 darbo dienų nuo prašymo pateikimo dienos. Susitarimas padidinti ar sumažinti Paslaugų įkainį ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi;

14.3. Perskaičiuotas Paslaugų įkainis taikomas tik toms Paslaugoms, kurios bus teikiamos po susitarimo dėl Paslaugų įkainio perskaičiavimo įsigaliojimo. Paslaugų, teiktų iki susitarimo dėl Paslaugų įkainio perskaičiavimo įsigaliojimo, ir Paslaugų, suteiktų pažeidus Paslaugų teikimo terminus ir Tiekėjui nepateikus šių terminų praleidimą patvirtinančių objektyvių įrodymų, įkainis nebus perskaičiuojamas, jei jis didėja;

14.4. Atlikus Paslaugų įkainio perskaičiavimą, atitinkamai patikslinami (didėja arba mažėja) Sutartyje numatytas įkainio be PVM dydis ir, esant poreikiui, patikslinama (didėja arba mažėja) pradinės Sutarties vertė bei Tiekėjo Pasiūlymo kaina, nurodyta Sutarties 10 punkte.

15. Paslaugoms taikytino PVM (jei taikomas) perskaičiavimas:

15.1. bet kuriuo Sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis;

15.2. PVM pokyčio dydis yra proporcingas PVM tarifo pokyčio dydžiui;

15.3. suinteresuota Šalis raštu kreipiasi į kitą Šalį dėl PVM tarifo perskaičiavimo. Sutarties įkainis be PVM nekeičiamas, atitinkamai perskaičiuojama tik PVM dalis. Susitarimai dėl Paslaugoms taikytino PVM perskaičiavimo įforminami raštu ir laikomi sudėtine Sutarties dalimi;

15.4. pasikeitęs Paslaugoms taikytinas PVM tarifas taikomas tik po Šalių susitarimo dėl pasikeitusio PVM tarifo įsigaliojimo teikiamoms Paslaugoms.

Šio punkto nuostatos netaikomos, kai PVM didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.

16. Sutarties 4 priede nurodytas Paslaugų kiekis yra maksimalus. Pirkėjas neįsipareigoja nupirkti viso Sutarties 4 priede nurodyto Paslaugų kiekio. Pirkėjas įsipareigoja pagal Sutarties 4 priede nustatytą įkainį sumokėti Tiekėjui už faktiškai suteiktas Paslaugas. Galutinė kaina, kurią Pirkėjas turi sumokėti Tiekėjui, priklauso nuo vykdant Sutartį faktiškai suteiktų Paslaugų apimties. Už Paslaugas, kurias Tiekėjas atlieka savavališkai, nukrypdamas nuo Sutarties, neatlyginama.

**V SKYRIUS**

**ATSISKAITYMO TVARKA**

17. Paslaugos perduodamos ir priimamos pagal Tiekėjo parengtus Paslaugų perdavimo ir priėmimo aktus, surašytus 2 (dviem) egzemplioriais, po vieną kiekvienai Šaliai, ir jį pasirašant Šalių atsakingiems atstovams. Pagal abiejų Šalių pasirašytus suteiktų Paslaugų perdavimo ir priėmimo aktus Tiekėjas pateikia Pirkėjui sąskaitą faktūrą, kurią Pirkėjas, nenustatęs trūkumų, pasirašo per 5 (penkias) darbo dienas nuo jos gavimo dienos. Paslaugų perdavimo ir priėmimo aktus ir pagal juos parengtas sąskaitas faktūras Tiekėjas teikia savo pasirinktu dažnumu, bet ne dažniau kaip 1 (vieną) kartą per mėnesį.

18. Tiekėjas sąskaitą faktūrą privalo pateikti elektroniniu būdu:

18.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis elektroninėmis priemonėmis;

18.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrąja informacine sistema (SABIS) (interneto svetainė pasiekiama adresu https://sabis.nbfc.lt/);

18.3. Pirkėjas elektronines sąskaitas faktūras priima ir apdoroja naudodamasis SABIS priemonėmis, išskyrus Lietuvos Respublikos viešųjų pirkimų įstatymo (toliau – VPĮ) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

19. Pirkėjas, neviršydamas Sutarties 4 priede nurodyto Paslaugų įkainio be PVM ir joms taikomo PVM (jeigu taikomas), sąskaitas faktūras už tinkamai, faktiškai, kokybiškai ir laiku suteiktas Paslaugas apmoka per 30 kalendorinių dienų nuo jų gavimo dienos.

20. Pirkėjas gali tiesiogiai atsiskaityti su ūkio subjektais, kurių pajėgumais remiasi ir/ar subtiekėjais. Apie šią galimybę Pirkėjas ūkio subjektą, kurio pajėgumais remiamasi, ir/ar subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą ūkio subjektą, kurio pajėgumais remiamasi, ir/ar subtiekėją gavimo dienos. Norėdamas pasinaudoti tiesioginio atsiskaitymo galimybe, ūkio subjektas, kurio pajėgumais remiamasi, ir/ar subtiekėjas turi ne vėliau kaip per 3 (tris) darbo dienas pateikti prašymą Pirkėjui. Tokiu atveju su Pirkėju, Tiekėju ir ūkio subjektu, kurio pajėgumais remiamasi, ir subtiekėju sudaroma trišalė sutartis, kurioje pateikiama tiesioginio atsiskaitymo su ūkio subjektu, kurio pajėgumais remiamasi, ir/ar subtiekėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės Sutarties dėl tiesioginio atsiskaitymo su ūkio subjektu, kurio pajėgumais remiamasi, ir/ar subtiekėju pasirašymas nekeičia Tiekėjo atsakomybės dėl Sutarties vykdymo.

**VI SKYRIUS**

**ŠALIŲ ĮSIPAREIGOJIMAI**

21. Tiekėjas įsipareigoja:

21.1. ne ilgiau kaip per 2 (dvi) darbo dienas nuo Pirkėjo parengto Paslaugų teikimo grafiko gavimo dienos pateikti Pirkėjui elektroniniu paštu pastabas ir/ar siūlymus dėl Paslaugų teikimo grafiko arba jam pritarti;

21.2. parengti mokomąją medžiagą pagal Pirkėjo pateiktą mokymų programą, atitinkančią Sutarties 1 priede (techninėje specifikacijoje) nurodytus reikalavimus, ir pateikti ją Pirkėjui elektroniniu paštu ne vėliau kaip per 5 (penkias) darbo dienas nuo mokymų programos gavimo dienos. Jei Pirkėjas pateikia pastabas dėl Tiekėjo parengtos mokomosios medžiagos, Tiekėjas per 1 (vieną) darbo dieną turi ištaisyti mokomąją medžiagą pagal Pirkėjo pastabas ir pateikti Pirkėjui.

Jei Sutartis sudaroma su tuo pačiu Tiekėju, su kuriuo anksčiau jau buvo pasirašyta Pagrindinė sutartis, tokiu atveju Pirkėjas nebeteikia mokymų programos Tiekėjui ir Tiekėjas nebeteikia mokomosios medžiagos Pirkėjui derinimui, išskyrus atvejį kai mokymų programa yra pasikeitusi. Taip pat mokomoji medžiaga Pirkėjui derinimui teikiama tuo atveju, jeigu jau anksčiau su Pirkėju suderintą mokomąją medžiagą Tiekėjas nusprendžia koreguoti arba Pirkėjas nurodo Tiekėjui, kad dalyvių grupėje yra dalyvių su regėjimo negalia, o anksčiau suderinta mokomoji medžiaga buvo parengta neatsižvelgiant į informacinio prieinamumo principus žmonėms su regos negalia;

21.3. teikti Paslaugas, atitinkančias Sutarties 1 priede (techninėje specifikacijoje) nustatytus reikalavimus, laikydamasis Paslaugų teikimo grafike nurodytų terminų;

21.4. suteikti Paslaugas, laikydamasis galiojančių Lietuvos Respublikos įstatymų, kitų teisės aktų, teikti Paslaugas kaip įmanoma rūpestingai ir efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;

21.5. ne ilgiau kaip per 2 (dvi) darbo dienas, pašalinti Pirkėjo nurodytus Paslaugų teikimo trūkumus ir (ar) neatitikimus, nuo rašytinės Pirkėjo pretenzijos gavimo dienos;

21.6. pasibaigus mokymams, ne vėliau kaip per 5 (penkias) darbo dienas, elektroniniu paštu pateikti Pirkėjui mokymų dalyvių sąrašą ir informaciją apie tai, kurie dalyviai išklausė visą mokymų medžiagą (ar dalį mokymų medžiagos, nurodant išklausytų mokymų valandų skaičių), atliko praktines užduotis, savarankiškus darbus bei testus;

21.7. nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui laiku įvykdyti įsipareigojimus pagal Sutartyje ir (ar) jos 1 priede (techninėje specifikacijoje) nustatytus reikalavimus ir (ar) Paslaugų teikimo grafike nustatytus terminus, arba gali turėti įtakos teikiamų Paslaugų apimčiai ir (ar) kokybei, ir pateikti tai patvirtinančius įrodymus;

21.8. bendradarbiauti su Pirkėju visu Sutarties vykdymo metu, teikti informaciją ir konsultuoti jį visais su teikiamomis Paslaugomis susijusiais klausimais;

21.9. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą, išskyrus atvejus, kai yra gautas Pirkėjo sutikimas viešinti tokią informaciją, ir apsaugą;

21.10. nepažeisti trečiųjų asmenų teisių, o esant pažeidimui, atlyginti jiems padarytą žalą;

21.11. užtikrinti, kad Sutartį vykdys prie Sutarties pridedamame Tiekėjo specialistų, atsakingų už sutarties vykdymą, sąraše (toliau – Sąrašas) nurodyti specialistai. Jei Sutarties vykdymo metu būtina keisti Sąraše nurodytą specialistą (specialistas atleidžiamas, atsistatydina iš pareigų, nebevykdo profesinės veiklos, negali eiti savo pareigų dėl ligos ar traumos ir pan.) ir (ar) pasitelkti naują specialistą, Tiekėjas apie tai privalo nedelsdamas pranešti raštu Pirkėjui ir, raštu suderinęs su Pirkėju, pakeisti jį ir (ar) pasitelkti naują specialistą. Jei keičiamas ir (ar) pasitelkiamas Specialistas, už kurio papildomą patirtį Tiekėjui nebuvo skirti kokybės balai, tokiu atveju naujo specialisto kvalifikacija turi būti ne žemesnė nei reikalauta Konkurso sąlygose. Jei keičiamas ir (ar) pasitelkiamas Specialistas, už kurio papildomą patirtį Tiekėjui buvo skirti kokybės balai, tokiu atveju naujo specialisto kvalifikacija turi būti ne žemesnė nei reikalauta Konkurso sąlygose ir papildoma patirtis turi būti ne mažesnės nei ta, už kurią skirti kokybės balai, jei jis yra pasitelkiamas ir (ar) pakeičiamas dėl įsipareigojimų, Tiekėjui skyrus kokybės balus, tinkamo įvykdymo. Šiuos reikalavimus naujas Specialistas turi atitikti Tiekėjo prašymo pakeisti Specialistą ir (ar) pasitelkti naują pateikimo metu.

Tuo atveju, jei Tiekėjas ne vėliau kaip per 10 (dešimt) darbo dienų nuo dienos, kai atsiranda būtinybė pakeisti Specialistą ir (ar) pasitelkti naują, neranda kito Specialisto, atitinkančio kvalifikacijos reikalavimus, nurodytus Konkurso sąlygose, Pirkėjas turi teisę vienašališkai nutraukti Sutartį su tokiu Tiekėju dėl esminio Sutarties pažeidimo;

21.12. užtikrinti, kad Specialistas (-ai), už kurį (-iuos) Konkurso metu buvo skirti kokybės balai (t. y. paskirta daugiau kaip 0 balų) ir kuris (-ie) privalo būti nurodytas (-i) Specialistų sąraše, Sutarties vykdymo metu mokymų dalyvių grupei pravestų ne mažiau kaip 80 procentų lietuvių kalbos mokymų.

Tais atvejais, kai tai pačiai Specialisto pozicijai Tiekėjas pasiūlo daugiau nei vieną Specialistą, turintį papildomą patirtį, už kurią pagal Konkurso sąlygas Tiekėjui buvo skirti kokybės balai, visi tokie Specialistai Sutarties vykdymo metu laikomi Specialistais, už kurių papildomą patirtį buvo suteikti kokybės balai. Tokiu atveju šie Specialistai privalo bendrai pravesti ne mažiau kaip 80 procentų lietuvių kalbos mokymų. Nurodytą mokymų apimtį jie gali pasiskirstyti tarpusavyje bet kokiomis proporcijomis.

Už šiame papunktyje nurodytų įsipareigojimų nevykdymą Sutarties vykdymo metu Tiekėjui taikoma 6 (šešių) procentų dydžio bauda, skaičiuojama nuo pradinės Sutarties vertės.

Šios sąlygos nevykdymas ir (ar) netinkamas vykdymas bus laikomas esminiu Sutarties sąlygų vykdymo trūkumu, t. y. bus laikoma, kad Tiekėjas Sutartį vykdė su dideliais trūkumais;

21.13. užtikrinti, kad, priklausomai nuo mokymų dalyvių grupės, kuriai bus vedami mokymai, mokamos kalbos (rusų arba anglų), Specialistas mokėtų atitinkamai rusų arba anglų kalbą tokiu lygiu, kad jis galėtų paaiškinti mokomąją medžiagą, arba užtikrinti kokybiškas vertimo paslaugas.

Tuo atveju, jei Tiekėjas neužtikrina šios sąlygos vykdymo, Pirkėjas turi teisę vienašališkai nutraukti Sutartį su tokiu Tiekėju dėl esminio Sutarties pažeidimo.

22. Jeigu atsiranda objektyvi būtinybė pakeisti Specialistų sąraše nurodytą Specialistą (-us), kurio (-ių) papildoma patirtis buvo vertinama Konkurso metu ir už ją Tiekėjui buvo skirti kokybės balai (kai dar nėra įvykdytas Sutarties 21.12 papunktyje nustatytas įsipareigojimas) ir Tiekėjas neranda kito Specialisto, kuris atitiktų kvalifikacinius reikalavimus, nurodytus Konkurso sąlygose, bei turėtų ne mažesnę patirtį nei ta, už kurią buvo skirti kokybės balai, Tiekėjas iš anksto informavęs Pirkėją ir sudaręs atskirą susitarimą gali laikinai pakeisti tokį Specialistą kitu specialistu.

Laikinas Specialisto pakeitimas galimas ne ilgesniam kaip 20 procentų mokymų laikotarpiui (iš 80 procentų mokymų, kuriuos pagal Sutartį turi pravesti Specialistas (-ai), už kurio (-ių) papildomą patirtį buvo skirti kokybės balai). Laikinai paskirtas specialistas turi atitikti kvalifikacinius reikalavimus, nurodytus Konkurso sąlygose, tačiau gali neturėti papildomos patirties, už kurią buvo skirti kokybės balai. Tokiu atveju Tiekėjui taikoma 2 (dviejų) procentų dydžio bauda, apskaičiuojama nuo pradinės Sutarties vertės.

Jeigu pasibaigus minėtam 20 procentų mokymų laikotarpiui Tiekėjas nepaskiria kito specialisto, kuris atitiktų kvalifikacinius reikalavimus, nurodytus Konkurso sąlygose, ir turėtų papildomą patirtį, už kurią buvo skirti kokybės balai, nors dar nėra pasiektas Sutarties 21.12 papunktyje nustatytas reikalavimas, kad ne mažiau kaip 80 procentų mokymų turi pravesti specialistas (-ai), už kurio (-ių) papildomą patirtį buvo skirti kokybės balai (įskaitant ir minėtus 20 procentų mokymų, kuriuos pravedė kvalifikacijos reikalavimus atitinkantis, tačiau papildomos patirties neturintis specialistas, ir už kurį Tiekėjui buvo pritaikyta 2 (dviejų) procentų dydžio bauda, apskaičiuota nuo pradinės Sutarties vertės), tai laikoma esminiu Sutarties sąlygų vykdymo trūkumu. Tokiu atveju laikoma, kad Tiekėjas Sutartį vykdė su dideliais trūkumais, ir Pirkėjas taiko 4 (keturių) (o ne 6 (šešių) procentų, nurodytų Sutarties 21.12 papunktyje) procentų dydžio baudą, apskaičiuojamą nuo pradinės Sutarties vertės.

23. Tiekėjas įsipareigoja tinkamai, kokybiškai ir laiku vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose.

24. Pirkėjas įsipareigoja:

24.1. parengti mokymų dalyvių sąrašą, kuriame nurodomas mokymų dalyvių skaičius, vardai, pavardės ir elektroninio pašto adresai, ir ne vėliau kaip per 2 (dvi) darbo dienas nuo Sutarties pasirašymo dienos pateikti šį sąrašą Tiekėjui elektroniniu paštu. Sutarties vykdymo metu mokymų dalyvių sąrašas gali keistis (dalis dalyvių gali nutraukti dalyvavimą mokymuose, arba dalis dalyvių gali prisijungti prie mokymų, kaip nurodyta Techninės specifikacijos (Sutarties 1 priedas) 2.4 papunktyje), todėl Pirkėjas įsipareigoja nedelsdamas informuoti Tiekėją apie bet kokius mokymų dalyvių sąrašo pasikeitimus.

24.2. ne vėliau kaip per 2 (dvi) darbo dienas nuo Sutarties sudarymo dienos Tiekėjo nurodytu elektroninio pašto adresu pateikti mokymų programą, pagal kurią Tiekėjas privalo parengti mokymų mokomąją medžiagą. Tuo atveju, jei Sutartis sudaroma su tuo pačiu Tiekėju, su kuriuo anksčiau jau buvo pasirašyta Pagrindinė sutartis, tokiu atveju Pirkėjas nebeteikia mokymų programos Tiekėjui ir Tiekėjas nebeteikia mokomosios medžiagos Pirkėjui derinimui, išskyrus atvejį kai mokymų programa yra pasikeitusi. Taip pat mokomoji medžiaga Pirkėjui derinimui teikiama tuo atveju, jeigu jau anksčiau su Pirkėju suderintą mokomąją medžiagą Tiekėjas nusprendžia koreguoti arba Pirkėjas nurodo Tiekėjui, kad dalyvių grupėje yra dalyvių su regėjimo negalia, o anksčiau suderinta mokomoji medžiaga buvo parengta neatsižvelgiant į informacinio prieinamumo principus žmonėms su regos negalia.

24.3. per 4 (keturias) darbo dienas nuo Sutarties pasirašymo dienos parengti ir elektroniniu paštu pateikti Tiekėjui Paslaugų teikimo grafiką, o tuo atveju, jeigu Tiekėjas jam nepritaria, – ne vėliau kaip per 2 (dvi) darbo dienas nuo Tiekėjo pastabų gavimo dienos pataisyti jį pagal Tiekėjo pateiktas pastabas ir suderinti su Tiekėju;

24.4. bendradarbiauti su Tiekėju, suteikti jam turimą informaciją ir (ar) dokumentus, reikalingus Paslaugoms suteikti;

24.5. sumokėti Tiekėjui už tinkamai suteiktas Paslaugas Sutarties V skyriuje nustatyta tvarka ir terminu;

24.6. tinkamai, kokybiškai ir laiku vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose.

25. Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį.

26. Vykdydamos Sutartį, Šalys privalo visapusiškai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.

**VII SKYRIUS**

**ŠALIŲ TEISĖS IR ATSAKOMYBĖ**

27. Tiekėjas turi teisę:

27.1. gauti iš Pirkėjo informaciją ir (ar) dokumentus, reikalingus Paslaugoms suteikti;

27.2. gauti apmokėjimą už Paslaugas Sutartyje nustatyta tvarka ir terminais;

27.3. pasitelkti subtiekėjus Sutarčiai vykdyti. Ne vėliau negu Sutartis pradedama vykdyti, Tiekėjas turi pranešti Pirkėjui tuo metu žinomų subtiekėjų pavadinimus, kontaktinius duomenis ir jų atstovus, taip pat privalo pateikti šių subtiekėjų Tarybos reglamente (ES) 2022/576 nustatytų sąlygų nebuvimą ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimą patvirtinančius dokumentus ir privalo informuoti apie minėtos informacijos pasikeitimus visą Sutarties vykdymo laiką, įskaitant informaciją apie ketinamus pasitelkti naujus subtiekėjus. Tuo atveju, jei Tiekėjas neužtikrina šios sąlygos vykdymo, Pirkėjas turi teisę vienašališkai nutraukti Sutartį su tokiu Tiekėju dėl esminio Sutarties pažeidimo;

27.4. Sutarties vykdymo metu pakeisti (Pirkėjui pareikalavus – privalo pakeisti) ūkio subjektus, kurių pajėgumais remiasi, ir/ar subtiekėjus arba pasitelkti naujus. Apie tai Tiekėjas turi informuoti Pirkėją, nurodydamas ūkio subjekto, kurio pajėgumais remiasi, ir/ar subtiekėjo pakeitimo ar pasitelkimo priežastis. Pakeisti ar nauji ūkio subjektas, kurio pajėgumais remiasi, ir/ar subtiekėjas privalo pateikti Sutarčiai vykdyti privalomus (jei tokių yra) atestatus, leidimus, licencijas, patirtį ir pan., pateikti Tarybos reglamente (ES) 2022/576 nustatytų sąlygų nebuvimą bei Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimą patvirtinančius dokumentus, o jei keičiamas ūkio subjektas, kurio pajėgumais Tiekėjas remiasi, privalo pateikti ir jo pašalinimo pagrindų nebuvimą patvirtinančius dokumentus.

Gavęs tokį pranešimą ir privalomus pateikti ūkio subjekto, kurio pajėgumais remiamasi, ir/ar subtiekėjo dokumentus, Pirkėjas kartu su Tiekėju, jei nėra ūkio subjekto, kurio pajėgumais Tiekėjas remiasi, pašalinimo pagrindų, Tarybos reglamente (ES) 2022/576 nustatytų sąlygų ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, ir/ar nėra subtiekėjo Tarybos reglamente (ES) 2022/576 nustatytų sąlygų ir Europos Parlamento ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, o kiti privalomi pateikti ūkio subjekto, kurio pajėgumais remiamasi, ir /ar subtiekėjo dokumentai yra tinkami, per 10 darbo dienų sudaro susitarimą dėl ūkio subjektų, kurių pajėgumais remiamasi, ir/ar subtiekėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Ūkio subjektas, kurio pajėgumais remiamasi, ir /ar subtiekėjas gali pradėti teikti Paslaugas tik Tiekėjui kartu su Pirkėju sudarius tokį susitarimą.

Tiekėjas negali vienašališkai keisti ar pasitelkti naujų ūkio subjektų, kurių pajėgumais remiasi, ir/ar subtiekėjų, apie tai raštu neinformavęs Pirkėjo ir tokio pakeitimo neįforminęs rašytiniu susitarimu su Pirkėju dėl Sutarties pakeitimo.

Šios nuostatos nesilaikymas laikomas esminiu Sutarties pažeidimu, kaip tai apibrėžta Sutarties 42.6 papunktyje.

Jei pakeisto ar pasitelkto naujo ūkio subjekto, kurio pajėgumais Tiekėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą ir/ar yra Tarybos reglamente (ES) 2022/576 nustatytos sąlygos ir/ar Europos Parlamento ir Tarybos Reglamento (ES) 2021/241 2021 m. vasario 12 d. nustatytos sąlygos, arba yra pakeisto ar pasitelkto naujo subtiekėjo Tarybos reglamente (ES) 2022/576 nustatytos sąlygos ir/ar Europos Parlamento ir Tarybos Reglamento (ES) 2021/241 2021 m. vasario 12 d. nustatytos sąlygos, Pirkėjas reikalauja, kad Tiekėjas per Pirkėjo nustatytą terminą pakeistų minėtą ūkio subjektą, kurio pajėgumais Tiekėjas remiasi, ir/ar subtiekėją reikalavimus atitinkančiu ūkio subjektu, kurio pajėgumais Tiekėjas remiasi, ir/ar subtiekėju.

Jei Tiekėjas neranda kito ūkio subjekto, kurio pajėgumais Tiekėjas remiasi, neturinčio VPĮ 46 straipsnyje nustatytų pašalinimo pagrindų, dėl kurio nėra Tarybos reglamente (ES) 2022/576 nustatytų sąlygų ir dėl kurio nėra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, ir Pirkėjui pareikalavus pakeisti ūkio subjektą, kurio pajėgumais remiamasi, Tiekėjas per Pirkėjo nustatytą terminą nepakeičia tokio ūkio subjekto kitu, neturinčiu pašalinimo pagrindų, nurodytų VPĮ 46 straipsnyje, dėl kurio nėra Tarybos reglamente (ES) 2022/576 nustatytų sąlygų ir dėl kurio nėra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, Pirkėjas turi teisę vienašališkai nutraukti Sutartį su tokiu Tiekėju. Šios nuostatos nesilaikymas laikomas esminiu Sutarties pažeidimu, kaip tai apibrėžta Sutarties 42.7 papunktyje.

28. Pirkėjas turi teisę:

28.1. kontroliuoti Sutarties vykdymą, reikalauti, jog Paslaugos būtų teikiamos tinkamai ir kokybiškai, teikti pastabas dėl jų teikimo, taip pat reikalauti, kad Tiekėjas pašalintų Paslaugų teikimo trūkumus ir (ar) neatitikimus per Sutarties 21.5 papunktyje nurodytą terminą, jei Tiekėjo teikiamos (suteiktos) Paslaugos neatitinka Sutartyje ir jos prieduose nurodytų reikalavimų, ar nustačius kitus trūkumus;

28.2. nemokėti už nekokybiškai suteiktas, nesuteiktas, faktiniais duomenimis nepagrįstas ar su Pirkėju nesuderintas Paslaugas, kol nebus pašalinti visi nustatyti trūkumai ir (ar) neatitikimai;

28.3. Paslaugų teikimo metu tikrinti Tiekėjo veiklą, susijusią su Paslaugų teikimu: prašyti pateikti papildomus duomenis, paaiškinimus; apklausti mokymų dalyvius apie gaunamų Paslaugų kokybę; atlikti kitus veiksmus, reikalingus teikiamų Paslaugų efektyvumui ir kontrolei užtikrinti.

29. Šalys turi ir kitas Sutarties ir Lietuvos Respublikoje galiojančių teisės aktų numatytas teises ir pareigas.

30. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

31. Jeigu Tiekėjas dėl savo kaltės vėluoja vykdyti įsipareigojimus Sutarties 21.1, 21.2 ir 21.6 papunkčiuose nurodytais terminais ar vėluoja pašalinti nustatytus Paslaugų trūkumus ar neatitikimus per Sutarties 21.5 papunktyje nurodytą terminą, moka Pirkėjui už kiekvieną uždelstą dieną 0,02 (dviejų šimtųjų) proc. dydžio delspinigius, skaičiuojamus nuo pradinės Sutarties vertės. Pirkėjas turi teisę išskaičiuoti pagal Sutartį priskaičiuotus delspinigius iš Tiekėjui mokėtinos sumos.

32. Jeigu Pirkėjas nutraukia Sutartį dėl Tiekėjo padaryto esminio Sutarties pažeidimo, nurodyto Sutarties 42.1 – 42.10 papunkčiuose, Tiekėjas moka Pirkėjui 5 (penkių) procentų nuo pradinės Sutarties vertės baudą.

33. Tiekėjas moka Pirkėjui Sutarties 21.12 papunktyje, 22 punkte nurodytas baudas už kiekvieną Sutarties 21.12 papunktyje ir (ar) 22 punkte nurodyto įsipareigojimo nevykdymo atvejį.

34. Jeigu Tiekėjas Sutarties vykdymo metu, prie Sutarties pridėtame Specialistų sąraše nurodytą Specialistą (-us), už kurio (-ių) papildomą patirtį Tiekėjui buvo skirti kokybės balai, pakeičia kitu (-ais), atitinkančiu(-iais) kvalifikacinius reikalavimus, nurodytus Konkurso sąlygose, ir turinčiu (-čiais) papildomą patirtį, už kurią Konkurso metu Tiekėjui buvo skirti kokybės balai, neinformavęs Pirkėjo (nesudaręs rašytinio susitarimo), Pirkėjas kiekvienu atveju už kiekvieną pakeistą Specialistą taiko Tiekėjui 1 (vieno) procento dydžio baudą, skaičiuojamą nuo pradinės Sutarties vertės.

35. Jeigu Pirkėjas dėl savo kaltės neatlieka apmokėjimo per Sutarties 19 punkte nurodytą terminą, moka Tiekėjui už kiekvieną uždelstą dieną 0,02 (dviejų šimtųjų) proc. dydžio delspinigius, skaičiuojamus nuo laiku neapmokėtos sąskaitos faktūros sumos be PVM.

36. Šalis neatsako už Sutartyje numatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės.

**VIII SKYRIUS**

**SUTARTIES GALIOJIMAS**

37. Sutartis įsigalioja:

37.1. jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais;

37.2. jei Sutartis sudaroma pasirašant popierinį dokumentą, Sutartis įsigalioja, kai ją pasirašo Šalys ir patvirtina antspaudais, jei antspaudą Sutarties Šalis turėti privalo. Sutartis sudaroma dviem vienodą teisinę galią turinčiais egzemplioriais – po vieną abiem Šalims.

Sutartis galioja \_\_\_\_\_\_\_\_\_\_\_ mėnesių (arba iki \_\_\_\_\_\_\_\_\_\_) *(nurodyti terminą)* arba iki Sutarties nutraukimo. Sutarties galiojimo pasibaigimas neatleidžia Šalių nuo visų sutartinių įsipareigojimų įvykdymo.

38. Sutarties sąlygos Sutarties galiojimo laikotarpiu gali būti keičiamos Sutartyje ir VPĮ 89 straipsnyje nustatytais atvejais ir jame nustatyta tvarka.

39. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą nesutinkanti pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie pakeitimai įforminami rašytiniu susitarimu, kuris tampa neatskiriama Sutarties dalimi.

40. Sutartis gali būti nutraukta prieš terminą abiejų Šalių susitarimu Lietuvos Respublikos civilinio kodekso nustatyta tvarka.

41. Pirkėjas turi teisę vienašališkai nutraukti Sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.

42. Dėl esminių Sutarties pažeidimų Sutartis nutraukiama vienašališkai, pranešus apie Sutarties nutraukimą kitai Šaliai raštu prieš 14 kalendorinių dienų. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

Esminiu Sutarties pažeidimu laikoma:

42.1. jeigu Tiekėjas nevykdo prisiimtų įsipareigojimų už Sutartyje nustatytą įkainį;

42.2. Jeigu Tiekėjas, nesant Pirkėjo kaltės, Paslaugų nepradeda teikti Paslaugų teikimo grafike nustatytais terminais ir, Pirkėjui pareikalavus, nepradeda teikti Paslaugų arba kitaip aiškiai parodo ketinimą nevykdyti ar netęsti savo įsipareigojimų pagal Sutartį;

42.3. Tiekėjas pažeidžia Paslaugų teikimo grafike nurodytus Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;

42.4. Tiekėjas neparengia mokomosios medžiagos per Sutarties 21.2 papunktyje nurodytą terminą ir Tiekėjas per Pirkėjo nurodytą papildomą 10 (dešimties) darbo dienų terminą mokomosios medžiagos taip pat neparengia;

42.5. Tiekėjo parengta mokomoji medžiaga neatitinka techninės specifikacijos reikalavimų ir nustatyti trūkumai, neatitikimai nebuvo ištaisyti per 10 (dešimt) darbo dienų nuo Pirkėjo rašytinės pretenzijos pateikimo dienos;

42.6. Tiekėjas vienašališkai pakeičia ar pasitelkia naujus ūkio subjektus, kurių pajėgumais remiasi, ir/ar subtiekėjus apie tai neinformavęs Pirkėjo ir tokio pakeitimo neįforminęs susitarimu dėl Sutarties pakeitimo, kaip nurodyta Sutarties 27.4 papunktyje;

42.7. Tiekėjo pakeistam ir (ar) pasitelktam naujam ūkio subjektui, kurio pajėgumais remiamasi, taikomas bent vienas VPĮ 46 straipsnyje nustatytas pašalinimo pagrindas ir (ar) yra Tarybos reglamente (ES) 2022/576 nustatytų sąlygų ir (ar) yra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, ir Pirkėjui pareikalavus pakeisti ūkio subjektą, kurio pajėgumais remiamasi, Tiekėjas per Pirkėjo nustatytą terminą nepakeičia tokio ūkio subjekto kitu ūkio subjektu, neturinčiu pašalinimo pagrindų, nurodytų VPĮ 46 straipsnyje, dėl kurio nėra Tarybos reglamente (ES) 2022/576 nustatytų sąlygų ir dėl kurio nėra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų;

42.8. Tiekėjas Sutarties vykdymo metu per 10 (dešimt) darbo dienų nuo poreikio pakeisti Specialistą ir (ar) pasitelkti naują Specialistą atsiradimo neranda Specialisto, atitinkančio kvalifikacinius reikalavimus, nurodytus Konkurso sąlygose nustatytus;

42.9. Tiekėjas pradėdamas vykdyti Sutartį nepranešė Pirkėjui tuo metu žinomų subtiekėjų pavadinimų ir/ar nepateikė šių subtiekėjų Tarybos reglamente (ES) 2022/576 nustatytų sąlygų ir (ar) Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimą patvirtinančių dokumentų ir/ar neinformavo apie minėtos informacijos pasikeitimus Sutarties vykdymo metu, ir Pirkėjui pareikalavus, šių duomenų/dokumentų nepateikė per Pirkėjo nurodytą papildomą 5 (penkių) darbo dienų terminą;

42.10. Tiekėjas neužtikrino, kad, priklausomai nuo mokymų dalyvių grupės, kuriai bus vedami mokymai, mokamos kalbos (rusų arba anglų), Specialistas mokėtų atitinkamai rusų arba anglų kalbą tokiu lygiu, kad jis galėtų paaiškinti mokomąją medžiagą, arba neužtikrino kokybiškų vertimo paslaugų, ir Pirkėjui pareikalavus šių trūkumų nepašalino per Pirkėjo nurodytą papildomą 5 (penkių) darbo dienų terminą.

42.11. Pirkėjas vėluoja apmokėti Tiekėjo pateiktas sąskaitas faktūras daugiau nei 60 kalendorinių dienų nuo jų gavimo dienos;

42.12. kitais atvejais, nustatant, ar Sutarties pažeidimas yra esminis, Šalys vadovaujasi Lietuvos Respublikos civilinio kodekso 6.217 straipsniu.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

43. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

44. Šalis turi nedelsdama, t. y. ne vėliau kaip per 2 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

45. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**X SKYRIUS**

**KITOS SĄLYGOS**

46. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

47. Iškilusius nesutarimus Šalys sprendžia derybomis, nesusitarusios per 1 mėnesį – Lietuvos Respublikos įstatymų nustatyta tvarka, teisme pagal Pirkėjo buveinės vietą.

48. Vykdydamos Sutartį, Šalys vadovaujasi Lietuvos Respublikos įstatymais, kitais Lietuvos Respublikos teisės aktais ir Sutarties sąlygomis.

49. Šalys įsipareigoja per 3 darbo dienas informuoti viena kitą, pasikeitus Šalių juridiniams adresams, bankų rekvizitams. Šalis, neįvykdžiusi šio įsipareigojimo, negali reikšti pretenzijų dėl kitos Šalies veiksmų, atliktų pagal paskutinius jai žinomus kitos Šalies duomenis.

50. Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.

51. Pirkėjo asmenys, atsakingi už Sutarties vykdymą ir jos pakeitimų (jei tokių bus) paskelbimą (nurodyti vardą, pavardę, pareigas).

52. Visi pagal Sutartį pateikiami pranešimai turi būti rašytiniai ir siunčiami elektroniniu paštu, arba registruotu paštu, per kurjerį ar įteikiami asmeniškai šiais adresais:

52.1. Pirkėjui – .............................................................;

52.2. Tiekėjui – .................................................. .

53. Prie Sutarties pridedami dokumentai:

53.1. Lietuvių kalbos mokymų paslaugųpirkimo techninė specifikacija (1 priedas), ... l.;

53.2. Susitarimas dėl asmens duomenų tvarkymo ir perdavimo (2 priedas), ..... l.;

53.3. Kvietimo pateikti pasiūlymus atnaujinto tiekėjų varžymosi metu *(nurodyti datą ir Nr.)* pagal lietuvių kalbos mokymų paslaugų pirkimo preliminariąją sutartį Nr. ................. (su priedais) kopija (3 priedas), ..... l.;

53.4. Tiekėjo atnaujinto tiekėjų varžymosi metu pateikto pasiūlymo kopija, ..... l.;

53.5. Tiekėjo specialistų, atsakingų už sutarties vykdymą, sąrašas, ..... l.;

53.6. Ūkio subjektų, kurių pajėgumais remiamasi, ir subtiekėjų ir jiems perduodamų teikti paslaugų sąrašas (*pridedama, jei yra pasitelkiami subteikėjai*).

**XI SKYRIUS**

**ŠALIŲ JURIDINIAI ADRESAI IR BANKO REKVIZITAI**

**Pirkėjas Tiekėjas**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_  Kodas \_\_\_\_\_\_\_\_\_\_\_  Adresas \_\_\_\_\_\_\_\_\_\_\_\_\_\_\_\_\_  A. s. LT \_\_\_\_\_\_\_\_\_\_\_\_\_\_\_\_\_  Bankas \_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_  Kodas \_\_\_\_\_\_\_\_\_\_\_  Adresas \_\_\_\_\_\_\_\_\_\_\_\_\_\_\_\_\_  A. s. LT \_\_\_\_\_\_\_\_\_\_\_\_\_\_\_\_\_  Bankas \_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_ |
| Pirkėjo vadovas ar jo įgaliotas asmuo | Tiekėjo vadovas ar jo įgaliotas asmuo |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė) |