Konkurso sąlygų

7 priedas

**Projektas**

**LIETUVIŲ KALBOS MOKYMŲ PASLAUGŲ pirkimo PRELIMINARIOJI SUTARTIS**

202.. m. \_\_\_\_\_\_\_\_\_\_\_\_\_\_ \_\_ d. Nr. \_\_\_\_\_\_\_\_\_

Kaunas

Perkančioji organizacija – Kauno švietimo inovacijų centras (toliau – Pirkėjas), atstovaujama..........................................., veikiančio (-ios) pagal................................... ir konkurso laimėtojai:

pirmasis tiekėjas – ............................................................................, atstovaujama (-as) ...................................................., veikiančio (-ios) pagal .......................................,

antrasis tiekėjas – .............................................................................., atstovaujama (-as) ...................................................., veikiančio (-ios) pagal .......................................,

trečiasis tiekėjas – ............................................................................., atstovaujama (-as) ...................................................., veikiančio (-ios) pagal .......................................,

ketvirtasis tiekėjas – ............................................................................., atstovaujama (-as) ...................................................., veikiančio (-ios) pagal .......................................,

(toliau kartu – Tiekėjai, o atskirai – Tiekėjas), vadovaudamiesi Kauno miesto savivaldybės administracijos Viešojo pirkimo komisijos 202.. m. .................................... d. posėdžio protokolu Nr. ......................, sudarė šią preliminariąją sutartį (toliau – Preliminarioji sutartis).

**I SKYRIUS**

**PAGRINDINĖS SĄVOKOS**

1. Preliminariojoje sutartyje, išskyrus atvejus, kai Preliminariojoje sutartyje aiškiai nurodyta arba iš konteksto aišku kas kita, vartojamos ir didžiąja raide rašomos šiame punkte apibrėžtos sąvokos:

1.1. **Atnaujintas tiekėjų varžymasis** – Pagrindinės sutarties sudarymo procedūra, kurios metu Preliminariąją sutartį sudarę Tiekėjai atnaujina savo Pasiūlymus pagal Pirkėjo Centrinės viešųjų pirkimų informacinės sistemos (toliau – CVP IS) priemonėmis išsiųstą Kvietimą dalyvauti Atnaujintame tiekėjų varžymesi, kuriame nurodomas konkretus Paslaugų poreikis, ir Tiekėjai varžosi sudaryti Pagrindinę sutartį, pateikdami ne didesnį nei Preliminariojoje sutartyje nurodytą įkainį. Atnaujintą tiekėjų varžymąsi pagal Preliminariojoje sutartyje nustatytą tvarką ir nustatytus objektyvius kriterijus, nustatančius, dėl kurių Paslaugų ir kurių sąlygų vyks Atnaujintas tiekėjų varžymasis, vykdo Pirkėjo komisija / Pirkėjo paskirtas asmuo.

1.2. **Konkursas** – Kauno miesto savivaldybės administracijos 202.... m. ...................... .. d. paskelbtas lietuvių kalbos mokymų paslaugų viešojo pirkimo atviras konkursas (pirkimo ID .................).

1.3. **Konkurso sąlygos** – Kauno miesto savivaldybės administracijos 202... m. ........................ .. d. paskelbto lietuvių kalbos mokymų paslaugų viešojo pirkimo atviro konkurso (pirkimo ID ...................., nuoroda į paskelbtus pirkimo dokumentus ................................) bendrosios ir specialiosios sąlygos.

1.4. **Kvietimas į Atnaujintą tiekėjų varžymąsi** (toliau – Kvietimas) – Pirkėjo CVP IS priemonėmis Tiekėjams pateiktas prašymas dalyvauti Atnaujintame tiekėjų varžymesi ir pateikti atnaujintą Pasiūlymą dėl konkrečios Pagrindinės sutarties sudarymo pagal Preliminariojoje sutartyje ir Kvietime nurodytus reikalavimus. Kvietimo forma pateikiama 5 priede.

1.5. **Nepriimtinas** p**asiūlymas** – pasiūlymas, atitinkantis vieną ar kelis iš šių požymių:

1.5.1. pasiūlymas neatitinka Pirkėjo Kvietime ir Preliminariojoje sutartyje nustatytų reikalavimų, įskaitant reikalavimus dėl Tiekėjo pašalinimo pagrindų, kvalifikacijos, Tarybos reglamente (ES) 2022/576 nustatytų sąlygų nebuvimo ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo;

1.5.2. jame pasiūlytas įkainis viršija Preliminariosios sutarties įkainį;

1.5.3. pasiūlymas gautas pavėluotai;

1.5.4. dėl pasiūlymo Pirkėjas turi įrodymų apie neleistino susitarimo ar korupcijos atvejus.

1.6. **Netinkamas pasiūlymas** – Pasiūlymas, kuris neatitinka pirkimo dalyko ir be esminių pakeitimų negalėtų patenkinti Kvietime ir Preliminariojoje sutartyje nustatytų pirkimo dalykui keliamų Pirkėjo poreikių ir reikalavimų.

1.7. **Pagrindinė sutartis** – Preliminariosios sutarties pagrindu ir joje nustatyta tvarka tarp Pirkėjoir vieno iš Tiekėjų sudaroma sutartis dėl Paslaugų teikimo*.* Pagrindinė sutartis Preliminariosios sutarties pagrindu gali būti sudaryta ne vėliau kaip iki Preliminariosios sutarties galiojimo termino pabaigos, tačiau pati Pagrindinė sutartis gali galioti ir ilgiau.Pagrindinės sutarties projektas pateikiamas 1 priede.

1.8. **Pasiūlymas** – vadovaujantis Konkurso sąlygomis kiekvieno iš Tiekėjų parengtas ir Pirkėjui nustatyta tvarka pateiktas įpareigojantis Tiekėjo pasiūlymas. Priklausomai nuo konteksto Pasiūlymas taip pat yra kiekvieno iš Tiekėjų Atnaujinto tiekėjų varžymosi metu pateiktas pasiūlymas, neprieštaraujantis Preliminariosios sutarties sąlygoms.

1.9. **Paslaugos** – lietuvių kalbos mokymų paslaugos, kurios atitinka techninės specifikacijos reikalavimus (Preliminariosios sutarties 2 priedas) ir kurios turi būti teikiamos pagal Pagrindines sutartis (Preliminariosios sutarties 1 priedas), sudarytas vadovaujantis Preliminariosios sutarties sąlygomis.

1.10. **Pirkėjas** – Kauno švietimo inovacijų centras, kuris sudaro Preliminariąją sutartį su laimėjusiais Tiekėjais.

1.11. **Preliminarioji sutartis** – tarp Pirkėjo ir Lietuvos Respublikos viešųjų pirkimų įstatymo (toliau – VPĮ) nustatyta tvarka atrinktų Tiekėjų sudaryta sutartis, kurios tikslas – nustatyti sąlygas, taikomas Pagrindinėms sutartims, kurios bus sudarytos Preliminariosios sutarties galiojimo laikotarpiu. Preliminarioji sutartis bus vykdoma atnaujinant Tiekėjų varžymąsi.

1.12. **Preliminariosios sutarties įkainis** – Tiekėjo Konkurso metu Pasiūlyme pasiūlytas ir Preliminariosios sutarties 3 priede nurodytas Paslaugų įkainis (eurais be pridėtinės vertės mokesčio (toliau – PVM) ir PVM dydis (jei taikomas)).

1.13. **Specialistas (-ai)** – Tiekėjo specialistų, atsakingų už sutarties vykdymą, sąraše (4 priedas) nurodyti specialistai, teikiantys Paslaugas (toliau – Specialistų sąrašas). Tuo atveju, jei Tiekėjui viešojo Konkurso procedūrų metu už siūlomo Specialisto (-ų) papildomą patirtį buvo skirti kokybės balai, atitinkamas Specialistas (-ai) papildomai nurodomas (-i) ir Preliminariosios sutarties 3 priede.

1.14. **Šalis (Šalys)** – Pirkėjas ir (arba) visi Tiekėjai, Pirkėjas ir (arba) dalis Tiekėjų arba teisėti jų teisių perėmėjai, veikiantys asmeniškai arba per tinkamai įgaliotus atstovus.

1.15. **Tretieji asmenys** – visi Preliminariosios sutarties Šalimis nesantys asmenys.

2. Preliminariojoje sutartyje, kur tinka pagal kontekstą, neapibrėžtos sąvokos aiškinamos vadovaujantis Konkurso sąlygomis ir atitinkamais teisės aktais. Nuorodos į skyrius, punktus, papunkčius ir priedus, išskyrus 1 priede daromas nuorodas, yra suprantamos kaip nuorodos į Preliminariosios sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.

3. Nuorodos į skyrius, punktus, papunkčius ir priedus Pagrindinės sutarties projekte (Preliminariosios sutarties 1 priede) yra suprantamos kaip nuorodos į Pagrindinės sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.

4. Preliminarioji sutartis turi būti aiškinama vadovaujantis teisės aktais kartu su Konkurso sąlygomis ir Tiekėjų pateiktais Pasiūlymais. Jei po Preliminariosios sutarties sudarymo bus nustatyti bet kokie neatitikimai tarp Preliminariosios sutarties nuostatų, Konkurso sąlygų ir (ar) Pasiūlymų turinio, Preliminarioji sutartis visų pirma bus aiškinama vadovaujantis Konkurso sąlygomis ir Preliminariosios sutarties (kurios projektas yra Konkurso sąlygų sudedamoji dalis) nuostatomis ir tik po to Pasiūlymų turiniu.

**II SKYRIUS**

**ŠALIŲ PAREIŠKIMAI IR GARANTIJOS**

5. Kiekviena Šalis pareiškia ir garantuoja, kad:

5.1. ji yra teisėtai įsteigtas ir veikiantis juridinis asmuo, sudarydama Preliminariąją sutartį ji nepažeidžia savo įstatų, veiklos dokumentų ir (ar) teisės aktų; fizinis asmuo, sudarydamas Preliminariąją sutartį, nepažeidžia teisės aktų;

5.2. Preliminariosios sutarties sudarymas neprieštarauja jos su Trečiaisiais asmenimis sudarytoms sutartims ir (ar) Trečiųjų asmenų atžvilgiu prisiimtiems vienašaliams įsipareigojimams;

5.3. Preliminariojoje sutartyje nurodyti atstovai yra tinkamai įgalioti sudaryti Preliminariąją sutartį;

5.4. asmens duomenų saugumas bei asmens duomenų tvarkymas bus vykdomas teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis;

5.5. kad jeigu siekiant užtikrinti tinkamą Pagrindinės sutarties vykdymą bus tvarkomi asmens duomenys, ji įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

6. Kiekvienas iš Tiekėjų pareiškia ir garantuoja, kad:

6.1. jis turi visus leidimus, atestatus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai Preliminariajai sutarčiai ir Pagrindinei sutarčiai vykdyti;

6.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams, Tarybos reglamente (ES) 2022/576 nustatytų sąlygų nebuvimo reikalavimams, Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse, Preliminariosios sutarties ir (ar) Pagrindinės sutarties sudarymo metu ir (ar) pateiks jų vykdymo metu, yra tikri, teisingi ir neprieštarauja teisės aktų reikalavimams;

6.3. jis, jo (jei jis yra juridinis asmuo) kita organizacija ar padalinys, vadovas, kitas valdymo ar priežiūros organo narys ar kitas asmuo, turintis teisę atstovauti Tiekėjui ar jį kontroliuoti, jo vardu priimti sprendimą, nedaro įtakos jo veiklai ir sprendimų priėmimui ir nėra tiesiogiai ar netiesiogiai susiję su bet kuriuo kitu iš Tiekėjų jo (jei jis yra juridinis asmuo) kita organizacija ar padaliniu, vadovu, kitu valdymo ar priežiūros organo nariu ar kitu asmeniu, turinčiu teisę atstovauti Tiekėjui ar jį kontroliuoti, jo vardu priimti sprendimą;

6.4. Pagrindinę sutartį vykdys tik tokią teisę turintys asmenys;

6.5. užtikrins kad Preliminariosios ir Pagrindinės sutarčių vykdymo metu tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Pirkėjo sprendimams, gauti konfidencialios informacijos.

**III SKYRIUS**

**PRELIMINARIOSIOS SUTARTIES DALYKAS IR TEISINIAI SANTYKIAI**

7. Preliminariąja sutartimi Pirkėjas ir kiekvienas iš Tiekėjų susitaria dėl tvarkos ir sąlygų, taikomų jos pagrindu ateityje sudaromoms Pagrindinėms sutartims, kurios bus sudaromos Preliminariosios sutarties galiojimo laikotarpiu.

8. Preliminarioji sutartis sukuria teisinius santykius tarp kiekvieno iš Tiekėjų ir Pirkėjo. Preliminarioji sutartis nesukuria teisinių santykių tarp Tiekėjų.

9. Preliminarioji sutartis neapriboja ir negali būti aiškinama kaip apribojanti Pirkėjo teisę laisvai nuspręsti nesudaryti Pagrindinės sutarties dėl Paslaugų pirkimo Preliminariojoje sutartyje nustatyta tvarka.

10. Pirkėjas negarantuoja Tiekėjams nuolatinio visų Paslaugų poreikio ir neatsako už Paslaugų kiekio pokytį (didėjimą arba mažėjimą).

11. Preliminariosios sutarties galiojimo metu Pirkėjas turi teisę bendra teisės aktų nustatyta tvarka atlygintinai įsigyti Paslaugų ne iš Tiekėjų, o iš Trečiųjų asmenų tik tuo atveju, jei nė vienas iš Tiekėjų nesutinka ir (ar) faktiškai nesudaro Pagrindinės sutarties su Pirkėju dėl Paslaugų teikimo ir (ar) visų Atnaujintame tiekėjų varžymesi dalyvavusių Tiekėjų pasiūlytos per didelės Pirkėjui nepriimtinos kainos arba Paslaugas galima nusipirkti efektyvesniu būdu racionaliai naudojant tam skirtas lėšas.

**IV SKYRIUS**

**PAGRINDINĖS SUTARTIES DALYKAS IR TEISINIAI SANTYKIAI**

12. Pagrindinės sutartys sudaromos dėl Paslaugų teikimo.

13. Pirkėjas Preliminariosios sutarties galiojimo laikotarpiu turi teisę sudaryti Pagrindinę sutartį ar keletą Pagrindinių sutarčių, laikydamasis Preliminariojoje sutartyje nustatytos tvarkos ir esant visoms šiame punkte nurodytoms sąlygoms:

13.1. yra Paslaugų poreikis;

13.2. Pirkėjas yra suinteresuotas sudaryti Pagrindinę sutartį dėl Paslaugų teikimo;

13.3. Preliminariosios sutarties galiojimo terminas nėra pasibaigęs ir (ar) Pradinės Preliminariosios sutarties vertė nėra išnaudota.

14. Už Paslaugas sumoka Pirkėjas, sudaręs Pagrindinę sutartį.

15. Tiekėjas turi teisę Paslaugoms teikti pasitelkti subtiekėjus.

16. Tiekėjai atsako už subtiekėjų, jeigu tokie yra pasitelkiami, prievolių vykdymą. Ne vėliau negu Preliminarioji sutartis pradedama vykdyti, Tiekėjas turi pranešti Pirkėjui tuo metu žinomų subtiekėjų pavadinimus, kontaktinius duomenis ir jų atstovus, taip pat privalo pateikti šių subtiekėjų Tarybos reglamente (ES) 2022/576 nustatytų sąlygų nebuvimą ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimą patvirtinančius dokumentus ir privalo informuoti apie minėtos informacijos pasikeitimus visu Preliminariosios sutarties vykdymo metu, įskaitant informaciją apie ketinamus pasitelkti naujus subtiekėjus. Šios nuostatos nesilaikymas laikomas esminiu Preliminariosios sutarties pažeidimu.

17. Preliminariosios sutarties vykdymo metu Tiekėjai gali pakeisti (Pirkėjui pareikalavus – privalo pakeisti) ar pasitelkti naują ūkio subjektą, kurio pajėgumais Tiekėjas remiasi, ir/ar subtiekėją, jei ūkio subjektai, kurių pajėgumais Tiekėjas remiasi, ir/ar subtiekėjai netinkamai vykdo įsipareigojimus Tiekėjams, taip pat jei ūkio subjektai, kurių pajėgumais Tiekėjas remiasi, ir/ar subtiekėjai nepajėgūs vykdyti įsipareigojimų Tiekėjams dėl iškeltos bankroto bylos, pradėtos likvidavimo procedūros, atsiradusių VPĮ 46 straipsnyje nurodytų pašalinimo pagrindų ar pan. (taikoma ūkio subjektui, kurio pajėgumais remiamasi) padėties, jei reikia pasitelkti naują ūkio subjektą, kurio pajėgumais remiamasi, ir /ar subtiekėją, siekiant užtikrinti operatyvų ir kokybišką Paslaugų teikimą ar dėl Tiekėjo kitų nurodytų priežasčių.

Apie tai atitinkamas Tiekėjas turi raštu informuoti Pirkėją, nurodydamas ūkio subjektų, kurių pajėgumais remiamasi, ir/ar subtiekėjų pakeitimo ar pasitelkimo priežastis. Pakeisti ar nauji ūkio subjektai, kurių pajėgumais remiamasi, ir /ar subtiekėjai privalo pateikti Preliminariajai sutarčiai vykdyti privalomus (jei tokių yra) atestatus, leidimus, licencijas, patirtį ir pan., pateikti Tarybos reglamente (ES) 2022/576 nustatytų sąlygų nebuvimą bei Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimą patvirtinančius dokumentus, o jei keičiamas ūkio subjektas, kurio pajėgumais Tiekėjas remiasi, privalo pateikti ir jo pašalinimo pagrindų nebuvimą patvirtinančius dokumentus.

Gavęs tokį pranešimą ir privalomus pateikti ūkio subjekto, kurio pajėgumais remiamasi, ir/ar subtiekėjo dokumentus, Pirkėjas kartu su Tiekėju, jei nėra ūkio subjekto, kurio pajėgumais Tiekėjas remiasi, pašalinimo pagrindų, Tarybos reglamente (ES) 2022/576 nustatytų sąlygų ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, ir/ar nėra subtiekėjo Tarybos reglamente (ES) 2022/576 nustatytų sąlygų ir Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, o kiti privalomi pateikti ūkio subjekto, kurio pajėgumais remiamasi, ir /ar subtiekėjo dokumentai yra tinkami, per 10 darbo dienų sudaro susitarimą dėl ūkio subjektų, kurių pajėgumais remiamasi, ir/ar subtiekėjų pakeitimo ar pasitelkimo. Jį pasirašo abi Preliminariosios sutarties Šalys. Šis susitarimas yra laikomas neatskiriama Preliminariosios sutarties dalimi. Ūkio subjektas, kurio pajėgumais remiamasi, ir /ar subtiekėjas gali pradėti teikti Paslaugas tik Tiekėjui kartu su Pirkėju sudarius tokį susitarimą.

Tiekėjas negali vienašališkai keisti ar pasitelkti naujų ūkio subjektų, kurių pajėgumais remiasi, ir (ar) subtiekėjų, apie tai raštu neinformavęs Pirkėjo ir tokio pakeitimo neįforminęs rašytiniu susitarimu su Pirkėju. Šios nuostatos nesilaikymas laikomas esminiu Preliminariosios sutarties pažeidimu, kaip tai apibrėžta Preliminariosios sutarties 51.1 punkte.

Jei pakeisto ar pasitelkto naujo ūkio subjekto, kurio pajėgumais Tiekėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą ir/ar yra Tarybos reglamente (ES) 2022/576 nustatytos sąlygos ir/ar Europos Parlamento ir Tarybos Reglamento (ES) 2021/241 2021 m. vasario 12 d. nustatytos sąlygos, arba yra pakeisto ar pasitelkto naujo subtiekėjo Tarybos reglamente (ES) 2022/576 nustatytos sąlygos ir/ar Europos Parlamento ir Tarybos Reglamento (ES) 2021/241 2021 m. vasario 12 d. nustatytos sąlygos, Pirkėjas reikalauja, kad Tiekėjas per Pirkėjo nustatytą terminą pakeistų minėtą ūkio subjektą, kurio pajėgumais Tiekėjas remiasi, ir/ar subtiekėją reikalavimus atitinkančiu ūkio subjektu, kurio pajėgumais Tiekėjas remiasi, ir/ar subtiekėju.

Jei Tiekėjas neranda kito ūkio subjekto, kurio pajėgumais Tiekėjas remiasi, neturinčio VPĮ 46 straipsnyje nustatytų pašalinimo pagrindų, dėl kurio nėra yra Tarybos reglamente (ES) 2022/576 nustatytų sąlygų ir dėl kurio nėra yra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, ir Pirkėjui pareikalavus pakeisti ūkio subjektą, kurio pajėgumais remiamasi, Tiekėjas per Pirkėjo nustatytą terminą nepakeičia tokio ūkio subjekto kitu, neturinčiu pašalinimo pagrindų, nurodytų VPĮ 46 straipsnyje, dėl kurio nėra Tarybos reglamente (ES) 2022/576 nustatytų sąlygų ir nėra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, Pirkėjas turi teisę vienašališkai nutraukti Preliminariąją ir Pagrindinę sutartis su tokiu Tiekėju, nes tai laikoma esminiu Preliminariosios sutarties pažeidimu, kaip tai apibrėžta Preliminariosios sutarties 51.2 punkte.

18. Pirkėjas gali tiesiogiai atsiskaityti su ūkio subjektais, kurių pajėgumais Tiekėjas remiasi, ir/ar subtiekėjais. Apie šią galimybę Pirkėjas ūkio subjektą, kurio pajėgumais Tiekėjas remiasi, ir/ar subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą ūkio subjektą, kurio pajėgumais Tiekėjas remiasi, ir/ar subtiekėją gavimo dienos. Norėdamas pasinaudoti tiesioginio atsiskaitymo galimybe ūkio subjektas, kurio pajėgumais Tiekėjas remiasi, ir/ar subtiekėjas turi apie tai raštu ne vėliau kaip per 3 (tris) darbo dienas informuoti Pirkėją. Tokiu atveju su Pirkėju, Tiekėju ir ūkio subjektu, kurio pajėgumais Tiekėjas remiasi, ar subtiekėju bus sudaroma trišalė sutartis, kurioje pateikiama tiesioginio atsiskaitymo su ūkio subjektu, kurio pajėgumais Tiekėjas remiasi, ar subtiekėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su ūkio subjektu, kurio pajėgumais Tiekėjas remiasi, ir/ar subteikėju pasirašymas nekeičia Tiekėjo atsakomybės dėl Preliminariosios sutarties vykdymo.

**V SKYRIUS**

**PRELIMINARIOSIOS SUTARTIES KAINA, ĮKAINIAI**

19. Pradinės Preliminariosios sutarties vertė, lygi maksimaliai pirkimui skirtai lėšų sumai Konkurso sąlygose ir šioje sutartyje nurodytoms Paslaugoms įsigyti yra 106 446,28 Eur be PVM (arba 128 800,00 be PVM, jei Paslaugos yra neapmokestinamos PVM ar dėl kitų priežasčių, dėl kurių Pirkėjo galutinė už Paslaugas mokėtina suma bus be PVM).

Pirkimui skirta maksimali lėšų suma – 128 800,00 Eur su PVM (arba 128 800,00 Eur be PVM, jei Paslaugos yra neapmokestinamos PVM ar dėl kitų priežasčių, dėl kurių Pirkėjo galutinė už Paslaugas mokėtina suma bus be PVM).

20. Į pradinės Preliminariosios sutarties vertę neįskaičiuotos tos vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo, nurodyto šios sutarties 48 punkte ir atitinkamai VPĮ 89 straipsnio 1 ir 2 dalyse.

21. Paslaugų teikimo įkainis yra nurodytas Sutarties 3 priede (kiekvieno Tiekėjo pridedamas atskiru priedu). Pirkėjas neįsipareigoja nupirkti Paslaugų už visą Preliminariosios sutarties 19 punkte nurodytą pradinės Preliminariosios sutarties vertę. Preliminariosios sutarties pagrindu su Tiekėjais sudarytos atskiros Pagrindinės sutartys, kurių bendras užsakomų Paslaugų kiekis (apimtis) Preliminariojoje sutartyje nurodytu įkainiu negali viršyti Preliminariosios sutarties 19 punkte nustatytos pradinės Preliminariosios sutarties vertės.

22. Preliminariosios ir Pagrindinės sutarčių nurodytų Paslaugų kainos apskaičiavimo būdas – fiksuoto įkainio. Preliminariosios sutarties įkainis, nurodytas Preliminariosios sutarties 3 priede, yra fiksuotas ir nustatytas visam Preliminariosios sutarties galiojimo laikotarpiui, išskyrus šioje sutartyje numatytus atvejus. Preliminariosios sutarties įkainis turi būti atitinkamai pakeičiamas Preliminariojoje sutartyje numatytais įkainio peržiūros atvejais. Į Preliminariosios sutarties įkainį be PVM yra įskaičiuoti visi mokesčiai, išskyrus PVM, ir visos su Paslaugų teikimu susijusios išlaidos, reikalingos tinkamai pagal Preliminariąją sutartį sudaromoms Pagrindinėms sutartims įgyvendinti. Tiekėjas neturi teisės reikalauti padengti jokių išlaidų, viršijančių Paslaugų įkainį.

23. Paslaugų kaina, kurią Pirkėjas turės sumokėti Tiekėjui, priklausys nuo faktiškai suteiktų Paslaugų kiekio vykdant Pagrindinę (-es) sutartį (-is).

24. Preliminariosios sutarties 3 priede nurodytas Paslaugų įkainis (be PVM) Preliminariosios sutarties galiojimo laikotarpiu gali būti peržiūrimas (perskaičiuojamas) tokiomis sąlygomis ir tvarka:

24.1. Paslaugų įkainio (be PVM) perskaičiavimas inicijuojamas rašytiniu Šalies prašymu. Peržiūros momentas yra Šalies prašymo kitai Šaliai peržiūrėti Paslaugų įkainį gavimo diena. Bet kuri Sutarties Šalis Preliminariosios sutarties galiojimo metu turi teisę inicijuoti Paslaugų įkainio peržiūrą (keitimą), jeigu Švietimo paslaugų, neskaidomų pagal lygmenis, kainų pokytis (k), apskaičiuotas kaip nustatyta 24.6 papunktyje, viršija 7 procentus.


24.2. Paslaugų įkainis peržiūrimas tik tai Preliminariosios sutarties daliai, kuri nėra išpirkta, t. y. Paslaugoms, kurios nėra suteiktos ir bus suteiktos tik po Šalių pasirašyto susitarimo įsigaliojimo dienos. Vėlesnė Paslaugų įkainio peržiūra negali apimti laikotarpio, už kurį jau buvo atlikta peržiūra.

24.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainis nėra perskaičiuojamas dėl kainų lygio kilimo (gali būti mažinama, tačiau negali būti didinama).

24.4. Atlikdamos Paslaugų įkainio peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Šiuos indeksus galima rasti (žingsniai): https://osp.stat.gov.lt\Visi rodikliai\Rodiklių duomenų bazė\Pagal temą\Ūkis ir finansai (makroekonomika)\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\Individualaus vartojimo išlaidų pagal paskirtį klasifikatorius\10 švietimas\105 Švietimo paslaugos, neskaidomos pagal lygmenis\Nurodomas laikotarpis). Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

24.5. Šalys privalo susitarime nurodyti Švietimo paslaugų, neskaidomų pagal lygmenis, indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Paslaugų įkainius, perskaičiuotą Pradinės Sutarties vertę.

24.6. Naujas Paslaugų įkainis apskaičiuojamas pagal žemiau pateiktą formulę:



a – įkainis (Eur be PVM) (jei peržiūra jau buvo atlikta, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą „105 Švietimo paslaugos, neskaidomos pagal lygmenis“ apskaičiuotas Švietimo paslaugų, neskaidomų pagal lygmenis, kainų pokytis (padidėjimas arba sumažėjimas) (%).

„k“ reikšmė skaičiuojama pagal formulę:

 (proc.), kur:

Indnaujausias – kreipimosi dėl įkainio peržiūros išsiuntimo kitai Šaliai dieną paskelbtas naujausias vartotojų kainų indeksas „105 Švietimo paslaugos, neskaidomos pagal lygmenis“;

Indpradžia – laikotarpio pradžios datos (mėnesio) vartotojų kainų indeksas „105 Švietimo paslaugos neskaidomos pagal lygmenis“.

Pirmojo perskaičiavimo atveju laikotarpio pradžia (mėnuo) yra Preliminariosios sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

24.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a1“ suapvalinama iki dviejų skaitmenų po kablelio.

24.8. Šalis, siekianti Paslaugų įkainio peržiūros, privalo raštu kreiptis į kitą Šalį ir prašyme pateikti visą reikalingą informaciją: sutarties pavadinimą, numerį, datą, nesuteiktų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.

24.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Paslaugų įkainį gavimo dienos.

24.10. Susitarimu Šalys neturi teisės keisti procedūroje nurodytos tvarkos ar kitų Preliminariosios sutarties nuostatų, išskyrus, jei keitimas atliekamas pagal VPĮ nuostatas.

25. Paslaugoms taikytino PVM (jei taikomas) perskaičiavimas:

25.1. bet kuriuo Preliminariosios sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis;

25.2. PVM pokyčio dydis yra proporcingas PVM tarifo pokyčio dydžiui;

25.3. suinteresuota Šalis raštu kreipiasi į kitą Šalį dėl PVM tarifo perskaičiavimo. Preliminariosios sutarties įkainis be PVM nekeičiamas, atitinkamai perskaičiuojama tik PVM dalis. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Preliminariosios sutarties dalimi;

25.4. pasikeitęs Paslaugoms taikytinas PVM tarifas taikomas tik po pasikeitusio PVM tarifo įsigaliojimo teikiamoms Paslaugoms.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.

26. Preliminariosios sutarties 3 priede nurodytų Paslaugų preliminarių kiekių ir apimties didinimas galimas, neviršijant šios sutarties 19 punkte nurodytos sumos.

**VI SKYRIUS**

**PAGRINDINIŲ SUTARČIŲ SUDARYMO TVARKA**

27. Pagrindinė sutartis sudaroma Preliminariosios sutarties pagrindu Atnaujinus tiekėjų varžymąsi. Atnaujinto varžymosi procedūra gali būti nevykdoma tuo atveju, jeigu Preliminarioji sutartis yra sudaryta tik su vienu Tiekėju.

28. Pagrindinė sutartis su išrinktu Tiekėju sudaroma pagal Preliminariojoje sutartyje nurodytą 1 priedą, nekeičiant esminių Pagrindinės sutarties sąlygų, Preliminariojoje sutartyje nurodytų Paslaugų. Pirkėjo sprendimu iki pasirašant Pagrindinę sutartį gali būti daromi neesminiai jos sąlygų pakeitimai ir (ar) papildymai palyginus su Preliminariosios sutarties 1 priede pateiktame Pagrindinės sutarties projekte nurodytomis sąlygomis, ir ši informacija Tiekėjams turi būti pateikiama kartu su Kvietimu dalyvauti Atnaujintame tiekėjų varžymesi. Pagrindinė sutartis galioja, ne ilgiau nei Pagrindinėje sutartyje nurodytas jos galiojimo terminas arba iki Pagrindinės sutarties nutraukimo.

29. Tiekėjas, CVP IS priemonėmis gavęs iš Pirkėjo kvietimą sudaryti Pagrindinę sutartį, privalo pasirašyti Pagrindinę sutartį (jei Pagrindinė sutartis sudaroma elektroninių ryšių priemonėmis – pasirašoma kvalifikuotu elektroniniu parašu, jei Pagrindinė sutartis sudaroma pasirašant popierinį dokumentą – pasirašoma ir patvirtinama antspaudu (jei antspaudą turėti privalo) ir vienas egzempliorius grąžinamas Pirkėjui). Minėtus veiksmus Tiekėjas turi atlikti ne vėliau kaip per 2 darbo dienas nuo kvietimo sudaryti Pagrindinę sutartį gavimo dienos. Jei Tiekėjas, kuriam pasiūlyta sudaryti Pagrindinę sutartį, atsisako ją sudaryti Pirkėjo pasiūlytomis sąlygomis ar nepasirašo Pagrindinės sutarties, laikoma, kad Tiekėjas atsisakė sudaryti Pagrindinę sutartį. Tokiu atveju, Tiekėjas, atsisakęs sudaryti Pagrindinę sutartį, privalo Pirkėjo reikalavimu sumokėti 10 (dešimt) proc. nuo numatomos sudaryti pradinės Pagrindinės sutarties vertės dydžio baudą.

Jei pirmasis Tiekėjas atsisako sudaryti Pagrindinę sutartį, Pirkėjas siūlo kitam (eilės tvarka antrajam, trečiajam ar ketvirtajam) Tiekėjui pasirašyti Pagrindinę sutartį.

30. Pirkėjas turi teisę sudaryti su Tiekėjais daugiau kaip vieną Pagrindinę sutartį.

31. Atlikęs Atnaujinto tiekėjų varžymosi procedūrą dėl Pagrindinės sutarties sudarymo, Pirkėjas ne vėliau kaip per 2 darbo dienas informuoja raštu minėtoje procedūroje dalyvavusius Tiekėjus apie priimtą sprendimą nustatyti laimėjusį Pasiūlymą, dėl kurio bus sudaroma Pagrindinė sutartis, ir nurodo Pasiūlymų eilę. Pirkėjas taip pat turi nurodyti priežastis, dėl kurių buvo priimtas sprendimas nesudaryti Pagrindinės sutarties (jei toks sprendimas būtų priimtas).

32. Sudaręs Pagrindinę sutartį Pirkėjas:

32.1. laimėjusio Tiekėjo Pasiūlymą, sudarytą Pagrindinę sutartį, jos pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį Tiekėjų konkurencijai, ne vėliau kaip per 15 dienų nuo Pagrindinės sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti CVP IS;

32.2. VPĮ 33 straipsnyje nustatyta tvarka paskelbia skelbimą apie Pagrindinės sutarties keitimą (jei keičiama) (taikoma, jei Pirkėjo sudaromų sutarčių vertė viršija tarptautinio pirkimo vertės ribą).

33. Jeigu įvykdžius Atnaujinto varžymosi procedūras Pagrindinė sutartis nesudaroma (pavyzdžiui, Atnaujinto tiekėjų varžymosi metu nebuvo gauta Pasiūlymų arba gauti visi Nepriimtini ir (ar) Netinkami pasiūlymai, kurie buvo atmesti, Tiekėjas atsisakė sudaryti Pagrindinę sutartį joje nurodytomis sąlygomis ir pan.), Pirkėjas turi teisę savo nuožiūra atlikti bet kurį iš toliau nurodytų veiksmų:

33.1. pakartotinai organizuoti Atnaujinto varžymosi procedūras;

33.2. organizuoti Atnaujinto varžymosi procedūras dėl didesnės ir (ar) mažesnės Paslaugų apimties;

33.3. organizuoti pirkimą dėl tų pačių Paslaugų bendra teisės aktuose nustatyta tvarka.

**VII SKYRIUS**

**PAGRINDINĖS SUTARTIES SUDARYMAS VYKDANT ATNAUJINTĄ TIEKĖJŲ VARŽYMĄSI**

34. Esant Preliminariosios sutarties 13 punkte nurodytoms sąlygoms, Pirkėjas, norėdamas sudaryti Pagrindinę sutartį CVP IS priemonėmis visiems Tiekėjams išsiunčia Kvietimus, kuriuose nurodo:

34.1. planuojamą pirkti maksimalų Paslaugų kiekį, Paslaugų teikimo būdą (ar mokymai vyks kontaktiniu būdu patalpose, nuotoliniu ar mišriuoju būdu (ir patalpose ir nuotoliu) ir nurodo tikslų mokymų vietos adresą (jei mokymai vyks kontaktiniu arba mišriuoju būdu), mokymų dalyvių skaičių, kokią kalbą (rusų ar anglų) turi mokėti specialistas tokiu lygiu, kad galėtų paaiškinti mokomąją medžiagą (arba tiekėjas turi užtikrinti kokybiškas vertimo paslaugas), ar yra dalyvių su regėjimo negalia, preliminarią numatomą Paslaugų teikimo pradžią, numatomą Pagrindinės sutarties galiojimo terminą ir kitą pasiūlymo pateikimui aktualią informaciją (jei yra);

34.2. Atnaujinto tiekėjų varžymosi metu taikomas pateiktų pasiūlymų vertinimo kriterijus – kainos ir kokybės santykis. Atnaujinęs tiekėjų varžymąsi, Pirkėjas reikalauja, kad Tiekėjas Pasiūlyme nurodytų Paslaugų įkainį ir bendrą Paslaugų kainą, kurie negali būti didesni nei nurodyti Preliminariosios sutarties 3 priede. Vertinant Atnaujintam tiekėjų varžymuisi pateiktus Pasiūlymus, kokybės kriterijaus reikšmės bus taikomos tokios, kokias Tiekėjai pasiūlys Konkurse ir jos bus nurodytos Preliminariosios sutarties 3 priede;

34.3. pakankamą Pasiūlymų pateikimo terminą, per kurį Pirkėjui turi būti pateikti Pasiūlymai. Šis terminas negali būti trumpesnis negu 3 darbo dienos nuo Kvietimo pateikimo Tiekėjui laiko. Tiekėjų Pasiūlymus Pirkėjas CVP IS priemonėmis turi gauti iki nurodyto termino. Pasibaigus Pasiūlymų teikimo terminui gauti Tiekėjų Pasiūlymai laikomi pateiktais pavėluotai, t. y. Nepriimtinais pasiūlymais, ir atmetami;

34.4. reikalavimą Tiekėjui patvirtinti, kad Europos bendrajame viešųjų pirkimų dokumente nurodyta informacija, informacija dėl Tarybos reglamente (ES) 2022/576 nustatytų sąlygų nebuvimo ir informacija dėl Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo, kuri Konkurso metu pateikta Pirkėjui, teikiant Pasiūlymą dėl Preliminariosios sutarties sudarymo, yra nepasikeitusi arba jei pasikeitusi, pateikti aktualią informaciją. Taip pat reikalavimą pateikti Specialisto(-ų), kuris (-ie) teiks mokymų paslaugas Deklaraciją apie tai, kad atitinkamą (rusų arba anglų, priklausomai nuo mokymų dalyvių grupės, kuriai bus vedami mokymai, mokamos kalbos (rusų arba anglų)) kalbą moka tokiu lygiu, kad galėtų paaiškinti mokomąją medžiagą, arba pateikti Tiekėjo patvirtinimą, kad užtikrins kokybiškas vertimo paslaugas;

34.5. kitas, Pirkėjo nuomone, svarbias ar tokiomis galinčias būti aplinkybes ar informaciją apie Pasiūlymų pateikimo, vertinimo ir (ar) Pagrindinės sutarties sąlygas, nekeičiant esminių Preliminariosios sutarties sąlygų.

35. Atlikdamas Atnaujinto tiekėjų varžymosi procedūrą Pirkėjas užtikrina, kad Pasiūlymai išliktų konfidencialūs iki jų pateikimo termino pabaigos.

36. Atnaujinto tiekėjų varžymosi metu kiekvienas Tiekėjas įsipareigoja pateikti Pirkėjui savarankišką Pasiūlymą. Tiekėjai neturi teisės Pirkėjui pateikti bendrų Pasiūlymų.

37. Atnaujinto varžymosi metu Tiekėjų pateikti Pasiūlymai negali prieštarauti Konkursui pateiktiems Pasiūlymams, negali būti nurodytas didesnis Paslaugų įkainis nei Preliminariosios sutarties įkainis, nurodytas Preliminariosios sutarties 3 priede, Tiekėjas privalo pateikti Pasiūlymą dėl visų Pirkėjo Kvietime nurodytų Paslaugų ir jų kiekių. Jei Atnaujinto tiekėjų varžymosi metu Tiekėjo pateikiamas Pasiūlymas yra palankesnis Pirkėjui, palyginti su Konkurso Pasiūlymu, tai nėra laikoma šiame punkte nurodytu prieštaravimu.

38. Gavęs Tiekėjo paklausimą dėl Pirkėjo pateikto Kvietimo sąlygų ar reikalavimų, Pirkėjas įsipareigoja per protingą terminą CVP IS priemonėmis patikslinti ar paaiškinti Kvietime esančią informaciją. Rašytinis patikslinimas ar paaiškinimas turi būti pateikiamas visiems Tiekėjams. Pirkėjas, pateikęs šiame punkte nurodytus ar savo iniciatyva pateiktus patikslinimus ar paaiškinimus, turi teisę savo nuožiūra pratęsti Pasiūlymų pateikimo terminą. Apie tai raštu informuojami visi Tiekėjai. Jie turi teisę patikslinti Pirkėjui pateiktus Pasiūlymus.

39. Kiekvienas Tiekėjas įsipareigoja užtikrinti, kad jo Atnaujinto tiekėjų varžymosi metu pateikto Pasiūlymo turinys netaptų žinomas kitiems Tiekėjams ar Tretiesiems asmenims.

40. Pasibaigus Pasiūlymų dalyvauti Atnaujintame tiekėjų varžymesi pateikimo terminui, Pirkėjas atlieka šiuos veiksmus eilės tvarka:

40.1. įvertina iki Kvietime nustatyto termino gautus Tiekėjų Pasiūlymus pagal Pirkėjo Kvietime nurodytą Pasiūlymų vertinimo kriterijų ir Preliminariojoje sutartyje nustatytą tvarką. Jei reikia, turi teisę CVP IS priemonėmis prašyti Tiekėjo (-ų) patikslinti neaiškų (-ius) ar netikslų (-ius) Pasiūlymą (-us) ar atskiras jo (-jų) dalis;

40.2. nustato Tiekėjų Pasiūlymų eilę ekonominio naudingumo mažėjimo tvarka, atmeta Nepriimtinus ir Netinkamus pasiūlymus, nustato laimėjusį Atnaujinto tiekėjų varžymosi Pasiūlymą pateikusį Tiekėją ir, pateikęs Tiekėjui kvietimą sudaryti Pagrindinę sutartį, šios sutarties 29 punkte nustatyta tvarka sudaro Pagrindinę sutartį. Pagrindinėje sutartyje nurodomas laimėjusiame Pasiūlyme nurodytas Paslaugų įkainis.

41. Su Tiekėju, nepateikusiu patvirtinimo dėl to, kad Europos bendrajame viešųjų pirkimų dokumente nurodyta informacija ir/ar informacija dėl Tarybos reglamente (ES) 2022/576 nustatytų sąlygų nebuvimo ir/ar informacija dėl Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo, kuri Konkurso metu pateikta Pirkėjui, teikiant Pasiūlymą dėl Preliminariosios sutarties sudarymo, yra nepasikeitusi arba, jei pasikeitusi, nepateikusiu aktualios informacijos arba pateikusiu duomenis, patvirtinančius, kad yra Tiekėjo pašalinimo pagrindai, nurodyti Konkurso sąlygose, ir /ar yra Tarybos reglamente (ES) 2022/576 nustatytos sąlygos ir/ar yra Europos Parlamento ir Tarybos Reglamento (ES) 2021/241 2021 m. vasario 12 d. nustatytos sąlygos, arba nepateikusiu Specialisto(-ų), kuris (-ie) teiks mokymų paslaugas Deklaracijos apie tai, kad atitinkamą (rusų arba anglų, priklausomai nuo mokymų dalyvių grupės, kuriai bus vedami mokymai, mokamos kalbos (rusų arba anglų)) kalbą moka tokiu lygiu, kad galėtų paaiškinti mokomąją medžiagą, arba nepateikusiu Tiekėjo patvirtinimo, kad užtikrins kokybiškas vertimo paslaugas, negali būti sudaroma Pagrindinė sutartis, t. y. toks Pasiūlymas laikomas Nepriimtinu ir turi būti atmestas. Jei nurodytų reikalavimų dėl pašalinimo pagrindų, nurodytų Konkurso sąlygose, ir /ar yra Tarybos reglamente (ES) 2022/576 nustatytų sąlygų ir/ar yra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų neatitikimas atsiranda ar paaiškėja po to, kai Tiekėjo Pasiūlymas pripažįstamas laimėtoju, su tokiu Tiekėju Pagrindinė sutartis gali būti sudaroma tik po to, kai jis pašalina reikalavimų neatitikimą Preliminariosios sutarties 44 punkte nustatyta tvarka, o jei šių reikalavimų neatitikimas per nustatytą terminą nepašalinamas, sudaryti Pagrindinę sutartį kviečiamas kitas Pasiūlymų eilėje esantis Tiekėjas.

**VIII SKYRIUS**

**TIEKĖJŲ KONKURSO SĄLYGOSE NUMATYTŲ REIKALAVIMŲ ATITIKIMAS PRELIMINARIOSIOS SUTARTIES GALIOJIMO METU**

42. Kiekvienas iš Tiekėjų įsipareigoja:

42.1. užtikrinti, kad jis atitiks Konkurso sąlygose nustatytus kvalifikacinius, Tiekėjo pašalinimo pagrindų nebuvimo, Tarybos reglamente (ES) 2022/576 nustatytų sąlygų nebuvimo, Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo ir (ar) kitus reikalavimus Preliminariosios sutarties ir su jais sudarytos Pagrindinės sutarties galiojimo metu;

42.2. užtikrinti, kad Preliminariosios sutarties pagrindu sudarytas Pagrindines sutartis vykdys tik tokią teisę turintys asmenys.

42.3. užtikrinti, kad Paslaugas teiks reikiamos kvalifikacijos Specialistai, nurodyti prie Preliminariosios sutarties pridedamame Specialistų sąraše. Jei Preliminariosios sutarties galiojimo metu ir (ar) Preliminariosios sutarties pagrindu sudarytų Pagrindinių sutarčių vykdymo metu būtina keisti Specialistų sąraše nurodytą (-us) Specialistą (-us) (jei Specialistas atleidžiamas, atsistatydina iš pareigų, nebevykdo profesinės veiklos, negali eiti savo pareigų dėl ligos ar traumos ir kitomis panašiomis aplinkybėmis) ir (ar) pasitelkti naują (-us) specialistą (-us), Tiekėjas apie tai privalo nedelsdamas pranešti raštu Pirkėjui ir, raštu suderinęs su Pirkėju, pakeisti juos ir (ar) pasitelkti naujus Specialistus. Jei keičiamas ir (ar) pasitelkiamas Specialistas, už kurio papildomą patirtį Tiekėjui nebuvo skirti kokybės balai, tokiu atveju naujo specialisto kvalifikacija turi būti ne žemesnė nei reikalauta Konkurso sąlygose. Jei keičiamas ir (ar) pasitelkiamas Specialistas, už kurio papildomą patirtį Tiekėjui buvo skirti kokybės balai, tokiu atveju naujo specialisto kvalifikacija turi būti ne žemesnė nei reikalauta Konkurso sąlygose ir papildoma patirtis turi būti ne mažesnė nei ta, už kurią skirti kokybės balai, jei jis yra pasitelkiamas ir (ar) pakeičiamas dėl įsipareigojimų, Tiekėjui skyrus kokybės balus, tinkamo įvykdymo. Šiuos reikalavimus naujas Specialistas turi atitikti Tiekėjo prašymo pakeisti Specialistą ir (ar) pasitelkti naują pateikimo metu.

Tuo atveju, jei Tiekėjas ne vėliau kaip per 10 (dešimt) darbo dienų nuo Pagrindinės sutarties 42.8 punkte nurodytu pagrindu nutraukimo dienos neranda kito Specialisto, atitinkančio kvalifikacijos reikalavimus, nurodytus Konkurso sąlygose, Pirkėjas turi teisę vienašališkai nutraukti Preliminariąją sutartį su tokiu Tiekėju dėl esminio Preliminariosios sutarties pažeidimo;

42.4. užtikrinti, kad Specialistas (-ai), už kurį (-iuos) Konkurso metu buvo skirti kokybės balai (t. y. paskirta daugiau kaip 0 balų) ir kuris (-ie) privalo būti nurodyti Specialistų sąraše, Pagrindinės sutarties vykdymo metu mokymų dalyvių grupei pravestų ne mažiau kaip 80 procentų lietuvių kalbos mokymų.

Tais atvejais, kai tai pačiai Specialisto pozicijai Tiekėjas pasiūlo daugiau nei vieną Specialistą, turintį papildomą patirtį, už kurią pagal Konkurso sąlygas Tiekėjui buvo skirti kokybės balai, visi tokie Specialistai laikomi Specialistais, už kurių papildomą patirtį buvo suteikti kokybės balai. Tokiu atveju šie Specialistai Pagrindinės sutarties vykdymo metu privalo bendrai pravesti ne mažiau kaip 80 procentų lietuvių kalbos mokymų. Nurodytą mokymų apimtį jie gali pasiskirstyti tarpusavyje bet kokiomis proporcijomis.

Už šiame papunktyje nurodytų įsipareigojimų nevykdymą Pagrindinės sutarties vykdymo metu Tiekėjui taikoma 6 (šešių) dydžio bauda, skaičiuojama nuo pradinės Pagrindinės sutarties vertės.

42.5. Jeigu atsiranda objektyvi būtinybė pakeisti Specialistų sąraše nurodytą Specialistą (-us), kurio (-ių) papildoma patirtis buvo vertinama Konkurso metu ir už ją Tiekėjui buvo skirti kokybės balai (kai dar nėra įvykdytas Preliminariosios sutarties 42.4 papunktyje nustatytas įsipareigojimas) ir Tiekėjas neranda kito Specialisto, kuris atitiktų kvalifikacinius reikalavimus, nurodytus Konkurso sąlygose, bei turėtų ne mažesnę patirtį nei ta, už kurią buvo skirti kokybės balai, Tiekėjas iš anksto informavęs Pirkėją ir sudaręs atskirą susitarimą gali laikinai pakeisti tokį Specialistą kitu specialistu.

Pagrindinės sutarties vykdymo metu laikinas Specialisto pakeitimas galimas ne ilgesniam kaip 20 procentų mokymų laikotarpiui (iš 80 procentų mokymų, kuriuos pagal Pagrindinę sutartį turi pravesti Specialistas (-ai), už kurio (-ių) papildomą patirtį buvo skirti kokybės balai). Laikinai paskirtas specialistas turi atitikti kvalifikacinius reikalavimus, nurodytus Konkurso sąlygose, tačiau gali neturėti papildomos patirties, už kurią buvo skirti kokybės balai. Tokiu atveju Tiekėjui taikoma 2 (dviejų) procentų dydžio bauda, apskaičiuojama nuo pradinės Pagrindinės sutarties vertės.

Jeigu pasibaigus minėtam 20 procentų mokymų laikotarpiui Tiekėjas nepaskiria kito specialisto, kuris atitiktų kvalifikacinius reikalavimus, nurodytus Konkurso sąlygose, ir turėtų papildomą patirtį, už kurią buvo skirti kokybės balai, nors dar nėra pasiektas Pagrindinės sutarties 21.12 papunktyje nustatytas reikalavimas, kad ne mažiau kaip 80 procentų mokymų turi pravesti specialistas (-ai), už kurio (-ių) papildomą patirtį buvo skirti kokybės balai (įskaitant ir minėtus 20 procentų mokymų, kuriuos pravedė kvalifikacinius reikalavimus atitinkantis, tačiau papildomos patirties neturintis specialistas, ir už kurį Tiekėjui buvo pritaikyta 2 (dviejų) procentų dydžio bauda, apskaičiuota nuo pradinės Pagrindinės sutarties vertės), tai laikoma esminiu Pagrindinės sutarties sąlygų vykdymo pažeidimu. Tokiu atveju laikoma, kad Tiekėjas Pagrindinę sutartį vykdė su dideliais trūkumais, ir Pirkėjas taiko 4 (keturių) (o ne 6 (šešių) procentų, nurodytų Pagrindinės sutarties 21.12 papunktyje) procentų dydžio baudą, apskaičiuojamą nuo pradinės Pagrindinės sutarties vertės.

42.6. Jeigu Tiekėjas Pagrindinės sutarties vykdymo metu, prie Preliminariosios sutarties pridėtame Specialistų sąraše nurodytą Specialistą (-us), už kurio (-ių) papildomą patirtį Tiekėjui buvo skirti kokybės balai, pakeičia kitu (-ais), atitinkančiu (-iais) kvalifikacinius reikalavimus, nurodytus Konkurso sąlygose, ir turinčiu (-čiais) papildomą patirtį, už kurią Konkurso metu Tiekėjui buvo skirti kokybės balai, neinformavęs Pirkėjo (nesudaręs rašytinio susitarimo), Pirkėjas kiekvienu atveju už kiekvieną pakeistą Specialistą taiko Tiekėjui 1 (vieno) procento dydžio baudą, skaičiuojamą nuo Pagrindinės sutarties pradinės vertės;

42.7. užtikrinti, kad, priklausomai nuo mokymų dalyvių grupės, kuriai bus vedami mokymai, mokamos kalbos (rusų arba anglų), Specialistas mokėtų atitinkamai rusų arba anglų kalbą tokiu lygiu, kad jis galėtų paaiškinti mokomąją medžiagą, arba Tiekėjas privalo užtikrinti kokybiškas vertimo paslaugas.

Tuo atveju, jei su Tiekėju 2 kartus Pagrindinės sutarties 42.10 punkte nurodytu pagrindu buvo nutraukta Pagrindinė sutartis, Pirkėjas turi teisę vienašališkai nutraukti Preliminariąją sutartį su tokiu Tiekėju dėl esminio Preliminariosios sutarties pažeidimo;

43. Jeigu Preliminariosios sutarties 42.4 ir (ar) 42.5, ir (ar) 42.6 papunkčiuose nustatyti Tiekėjo įsipareigojimų nevykdymo atvejai pasitaiko 3 (trijų) atskirų Pagrindinių sutarčių vykdymo metu ir Tiekėjui kiekvienos iš jų vykdymo metu 2 (du) kartus buvo taikomos 42.4 ir (ar) 42.5, ir (ar) 42.6 papunkčiuose numatytos baudos, tai laikoma esminiais Preliminariosios ir Pagrindinių sutarčių vykdymo sąlygų pažeidimais. Tokiu atveju Pirkėjas priima sprendimą, kad Tiekėjas Preliminariojoje ir Pagrindinėje sutartyje nustatytą esminę pirkimo sąlygą vykdė su dideliais trūkumais, kaip tai suprantama pagal VPĮ 91 straipsnį, o Tiekėjas yra įtraukiamas į Nepatikimų tiekėjų sąrašą.

44. Tuo atveju, jei Tiekėjas neatitinka Konkurso sąlygose Tiekėjo pašalinimo pagrindų nebuvimo, kokybės vadybos sistemos, ir Tarybos reglamente (ES) 2022/576 nustatytų sąlygų nebuvimo, Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimo ir (ar) kitų reikalavimų, Tiekėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 10 darbo dienų nuo jo atsiradimo, ir raštu apie tai informuoti Pirkėją. Jei toks neatitikimas per nustatytą terminą nepašalinamas arba pašalinamas netinkamai, Pirkėjas turi teisę nutraukti Preliminariąją sutartį su tokiu Tiekėju.

**IX SKYRIUS**

**PRELIMINARIOSIOS SUTARTIES ĮSIGALIOJIMAS, KEITIMAS IR NUTRAUKIMAS**

45. Preliminarioji sutartis įsigalioja:

45.1. jei sudaroma elektroninė Preliminarioji sutartis, ji įsigalioja, kai Preliminariosios sutarties Šalys ją pasirašo kvalifikuotais elektroniniais parašais;

45.2. jei Preliminarioji sutartis sudaroma pasirašant popierinį dokumentą, Preliminarioji sutartis įsigalioja, kai ją pasirašo Preliminariosios sutarties Šalys ir patvirtina antspaudais, jei antspaudą Preliminariosios sutarties Šalis turėti privalo. Popierinė Preliminarioji sutartis sudaroma tokiu vienodą teisinę galią turinčių egzempliorių skaičiumi, kiek yra Preliminariosios sutarties Šalių, kurių po 1 (vieną) tenka Pirkėjui ir kiekvienam Tiekėjui.

Preliminarioji sutartis galioja kol bus išnaudota pirkimui skirta lėšų suma, nurodyta šios Sutarties 19 p., bet ne ilgiau kaip iki 2028-12-31.

46. Preliminariosios sutarties sąlygos jos galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

47. Preliminariosios sutarties galiojimo laikotarpiu Šalis, inicijuojanti Preliminariosios sutarties sąlygų pakeitimą, pateikia kitai Šaliai rašytinį prašymą keisti Preliminariosios sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Preliminariosios sutarties sąlygą nesutinkanti Šalis motyvuotai atsako per 10 (dešimt) darbo dienų. Šalims tarpusavyje susitarus dėl Preliminariosios sutarties sąlygų keitimo, šie keitimai įforminami susitarimu, kuris yra neatskiriama Preliminariosios sutarties dalis. Kai Preliminariosios sutarties keitimui pritaria ne visi Tiekėjai, pakeitimas galioja jį sudariusioms šalims, nesutikusiai šaliai Preliminariosios sutarties pakeitimai negalioja.

48. Preliminarioji sutartis, įspėjus prieš 14 kalendorinių dienų, gali būti bet kuriuo metu nutraukta Pirkėjo rašytiniu susitarimu su Tiekėju ar Lietuvos Respublikos civilinio kodekso nustatyta tvarka.

49. Kiekviena Šalis turi teisę vienašališkai nutraukti Preliminariąją sutartį, pranešusi kitai Šaliai raštu apie Preliminariosios sutarties nutraukimą prieš 14 kalendorinių dienų, jeigu kita Šalis neįvykdo arba netinkamai vykdo Preliminariąja sutartimi prisiimtus įsipareigojimus. Vienašališkai nutraukus Preliminariąją sutartį, kaltoji Šalis atlygina kitai Šaliai su Preliminariosios sutarties nutraukimu susijusius nuostolius.

50. Pirkėjas turi teisę vienašališkai nutraukti Preliminariąją sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.

51. Pirkėjas gali bet kuriuo šiame punkte išvardytu atveju arba aplinkybėmis, prieš 14 (keturiolika) kalendorinių dienų apie tai pranešęs Tiekėjui, nutraukti Preliminariąją sutartį dėl šių esminių Preliminariosios sutarties pažeidimų:

51.1. Tiekėjas pradėdamas vykdyti Preliminariąją sutartį nepranešė Pirkėjui tuo metu žinomų subtiekėjų pavadinimų ir/ar nepateikė šių subtiekėjų Tarybos reglamente (ES) 2022/576 nustatytų sąlygų ir (ar) Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų nebuvimą patvirtinančių dokumentų ir/ar neinformavo apie minėtos informacijos pasikeitimus Preliminariosios sutarties vykdymo metu, ir Pirkėjui pareikalavus, šių duomenų/dokumentų nepateikė per Pirkėjo nurodytą papildomą 5 (penkių) darbo dienų terminą, kaip nurodyta Preliminariosios sutarties 16 punkte, ir/arba Tiekėjas vienašališkai pakeičia ar pasitelkia naujus ūkio subjektus, kurių pajėgumais remiasi, ir/ar subtiekėjus apie tai neinformavęs Pirkėjo ir tokio pakeitimo neįforminęs susitarimu dėl Preliminariosios sutarties pakeitimo, kaip nurodyta Preliminariosios sutarties 17 punkte;

**51.2. Tiekėjo pakeistam ir (ar) pasitelktam naujam ūkio subjektui, kurio pajėgumais remiamasi, taikomas bent vienas VPĮ 46 straipsnyje nustatytas pašalinimo pagrindas ir (ar) yra Tarybos reglamente (ES) 2022/576 nustatytų sąlygų ir (ar) yra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų, ir Pirkėjui pareikalavus pakeisti ūkio subjektą, kurio pajėgumais remiamasi, Tiekėjas per Pirkėjo nustatytą terminą nepakeičia tokio ūkio subjekto kitu ūkio subjektu, neturinčiu pašalinimo pagrindų, nurodytų VPĮ 46 straipsnyje, dėl kurio nėra Tarybos reglamente (ES) 2022/576 nustatytų sąlygų ir dėl kurio nėra Europos Parlamento ir Tarybos Reglamento (ES) 2021/241 2021 m. vasario 12 d. nustatytų sąlygų;**

51.3. Tiekėjas daugiau kaip 2 (du) kartus pažeidžia įsipareigojimą sudaryti Pagrindinę sutartį (nepateikė Pasiūlymo dalyvauti Atnaujintame tiekėjų varžymesi Preliminariosios sutarties VII skyriuje nustatyta tvarka ir (ar) jei Pasiūlymas dalyvauti Atnaujintame tiekėjų varžymesi pateiktas nesilaikant Kvietime nurodytų reikalavimų, t. y. pateiktas Nepriimtinas ar Netinkamas pasiūlymas (pvz., pateiktas pasiūlymas ne dėl viso Paslaugų kiekio, nepateikti nurodyti dokumentai ir pan., Tiekėjas nepatikslino, nepaaiškino, neištaisė nustatytų Pasiūlymų trūkumų ar neaiškumų ir (ar) Pasiūlymas dalyvauti Atnaujintame tiekėjų varžymesi neatitinka Preliminariosios sutarties 37 punkto reikalavimų ir (ar) atsisakė sudaryti Pagrindinę sutartį po to, kai buvo pakviestas ją sudaryti Preliminariosios sutarties 28 ir 29 punktuose nustatyta tvarka);

51.4. Tiekėjas netinkamai pašalina ar nepašalina neatitikimų, nurodytų Preliminariosios sutarties 44 punkte;

51.5. Tiekėjui per nustatytą terminą nesumokėjus Preliminariosios sutarties 29 punkte pareikalautos baudos – 10 (dešimt) proc. nuo numatomos sudaryti pradinės Pagrindinės sutarties vertės;

51.6. Tiekėjas vienašališkai, be išankstinio Pirkėjo sutikimo, pakeičia jungtinės veiklos sutartimi nustatytą partnerį;

51.7. paaiškėja kitos aplinkybės, patvirtinančios, kad Tiekėjas (-i) negalės tinkamai vykdyti įsipareigojimo sudaryti Pagrindines sutartis ir (ar) neturės galimybės, pajėgumų ar dėl kitų priežasčių negalės tinkamai teikti Paslaugų;

51.8. Tiekėjas nevykdo ar netinkamai vykdo įsipareigojimus, susijusių su Specialistų sąraše nurodytų Specialistų pakeitimu ir (ar) pasitelkimu, kaip nurodyta Preliminariosios sutarties 42.3 papunktyje;

51.9. su Tiekėju 2 (du) kartus buvo nutraukta Pagrindinė sutartis dėl Pagrindinės sutarties 42.1 – 42.5 ir 42.9 – 42.10 papunkčiuose nurodytų priežasčių;

51.10. Tiekėjas iš esmės pažeidė kitas Preliminariojoje sutartyje pateiktas garantijas.

52. Jei dalis Preliminariosios sutarties teisės aktų nustatyta tvarka būtų pripažinta negaliojančia, likusi jos dalis galioja ir Šalių turi būti vykdoma, jei tolesnis jos vykdymas yra įmanomas.

53. Preliminariosios sutarties nutraukimas su vienu iš Tiekėjų nenutraukia Preliminariosios sutarties su kitais ir (ar) kitu Tiekėju galiojimo.

**X SKYRIUS**

**ŠALIŲ ATSAKOMYBĖ, *FORCE MAJEURE* APLINKYBĖS**

54. Nutraukus Preliminariąją sutartį dėl 51 punkte nurodytų priežasčių, Tiekėjas įsipareigoja sumokėti Pirkėjui 5 proc. baudą nuo pradinės Preliminariosios sutarties vertės.

55. Jei Tiekėjas atsisako dalyvauti Atnaujintame tiekėjų varžymesi be pateisinamų priežasčių ar pasirašyti Pagrindinę sutartį, ar pateikia Nepriimtinus ar Netinkamus pasiūlymus Pirkėjas kiekvienu atveju reikalauja iš Tiekėjo sumokėti 10 (dešimt) procentų baudą, skaičiuojant atitinkamai nuo planuojamų įsigyti Paslaugų bendros sumos, apskaičiuotos taikant Tiekėjo Preliminariosios sutarties įkainį.

56. Preliminariosios sutarties nutraukimas neatleidžia Šalių nuo baudų / delspinigių, apskaičiuotų iki Preliminariosios sutarties nutraukimo, mokėjimo ir (ar) Šalių patirtų nuostolių, atsiradusių Tiekėjui nevykdant Preliminariojoje sutartyje / Pagrindinėje sutartyje nustatytų įsipareigojimų ir (ar) nesilaikant galiojančių teisės aktų reikalavimų, atlyginimo.

57. Tiekėjui netinkamai vykdant savo sutartinius įsipareigojimus, Pirkėjas, neapribodamas kitų Preliminariojoje sutartyje / Pagrindinėje sutartyje ir įstatymuose numatytų savo teisių gynimo priemonių taikymo galimybių, turi teisę už sutartinių įsipareigojimų nevykdymą ar netinkamą vykdymą taikyti vienašalį išskaitymą iš visų pagal Pagrindinę sutartį Tiekėjui mokėtinų sumų (pranešant apie tai Tiekėjui raštu) nurodytoms netesyboms ir visiems savo patirtiems nuostoliams padengti. Ši nuostata galioja nepaisant Preliminariosios sutarties / Pagrindinės sutarties nutraukimo ir kitų sankcijų taikymo.

58. Pirkėjas bet kuriuo Pagrindinės sutarties vykdymo metu turi teisę patikrinti, kaip Tiekėjas laikosi Preliminariosios sutarties 42.4 – 42.6 papunkčiuose nurodytų įsipareigojimų. Tuo atveju, jei Pagrindinės sutarties vykdymo metu nustatoma, kad Tiekėjas nesilaiko šiuose papunkčiuose nurodytų įsipareigojimų, Pirkėjas reikalauja, kad Tiekėjas sumokėtų atitinkamas baudas, kaip nurodyta Preliminariosios sutarties 42.4 – 42.6 papunkčiuose.

59. Šalis gali būti visiškai ar iš dalies atleidžiama nuo atsakomybės dėl nenugalimos jėgos (*force majeure*) (taip, kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Preliminariosios sutarties, nedelsdama, bet ne vėliau kaip per 3 (tris) darbo dienas pranešė kitai Šaliai apie atsiradusias kliūtis ir jų poveikį sutartinių įsipareigojimų vykdymui.

60. Kitos Šalių atsakomybę reglamentuojančios nuostatos bus nurodytos Pagrindinėje sutartyje.

**XI SKYRIUS**

**ŠALIŲ GINČŲ SPRENDIMAS**

61. Šalys sieks, kad visi ginčai, nesutarimai ir pretenzijos, kurios gali kilti dėl Preliminariosios sutarties galiojimo, vykdymo, taikymo ir (ar) aiškinimo, būtų sprendžiami Šalių geranoriškomis derybomis.

62. Jei tarp Šalių kilusio ginčo nepavyksta išspręsti derybomis (derybos negali vykti ilgiau nei 14 dienų nuo vienos iš Šalių rašytinio kreipimosi (pretenzijos, prašymo pašalinti pažeidimus ir pan.) dienos, toks ginčas sprendžiamas Lietuvos Respublikos teisės aktų nustatyta tvarka Lietuvos Respublikos teisme, pagal Pirkėjo buveinės vietą.

**XII SKYRIUS**

**ŠALIŲ SUSIRAŠINĖJIMAS**

63. Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, įteikiami asmeniškai Preliminariosios sutarties Šalių adresais, nurodytais Preliminariojoje sutartyje. Jei adresatas praneša apie pasikeitusį adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas.

64. Šalių atstovai, kuriems turi būti adresuojami visi su Preliminariosios sutarties vykdymu susiję oficialūs Šalių pranešimai:

**Pirkėjo atstovas** (*nurodyti vardą, pavardę, pareigas, el. paštą, telefoną*):

**Tiekėjų atstovai:**

1.

2.

3.

4.

Šalys įsipareigoja iš anksto viena kitą informuoti raštu apie oficialių asmenų kontaktus ar kontaktinių ir kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Preliminariojoje sutartyje pateiktų duomenų pasikeitimą kiekviena iš Šalių įsipareigoja pranešti kitai Šaliai raštu ne vėliau kaip per 5 darbo dienas nuo atitinkamų duomenų pasikeitimo. Šis pranešimas tampa neatskiriama Preliminariosios sutarties dalimi.

**XII SKYRIUS**

**BAIGIAMOSIOS NUOSTATOS**

65. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Preliminariosios sutarties (Pagrindinės sutarties) nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas yra laikomas Preliminariosios sutarties keitimu, o jų keitimas be išankstinio rašytinio Pirkėjo sutikimo – esminiu Preliminariosios sutarties pažeidimu.

66. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.

67. Šalys neturi teisės perduoti savo įsipareigojimų pagal Preliminariąją sutartį Tretiesiems asmenims be kitos Šalies išankstinio rašytinio sutikimo.

68. Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.

69. Pirkimas laikomas žaliuoju, nes perkamos paslaugos yra mokymų paslaugos, kurios nesusijusios su materialaus objekto sukūrimu ir jų teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunktyje.

70. Kauno švietimo inovacijų centro atstovas atsakingas už Preliminariosios sutarties vykdymą ir jos pakeitimų paskelbimą: .......................................

71. Prie Preliminariosios sutarties pridedami priedai ir dokumentai:

71.1. Lietuvių kalbos mokymų pirkimo pagrindinės sutarties projektas (1 priedas), ..... l.;

71.2. Techninė specifikacija (2 priedas), ..... l.;

71.3. Preliminarus paslaugų kiekis ir jų įkainis, Specialistų papildoma patirtis (3 priedas), .... l.;

71.4. Tiekėjo specialistų, atsakingų už sutarties vykdymą, sąrašas (4 priedas), .... l.;

71.5. Kvietimo į atnaujintą varžymąsi forma su priedais (5 priedas), ..... l.;

71.6. Subtiekėjų ir ūkio subjektų, kurių pajėgumais remiamasi, ir jiems perduodamų teikti paslaugų sąrašas (-ai) *(pridedamas (-i), jei yra pasitelkiami subtiekėjai)*.

**XIII SKYRIUS**

**ŠALIŲ ADRESAI IR KITI REKVIZITAI**

**Pirkėjas**

Kauno švietimo inovacijų centras

Vytauto pr. 44 Kaunas

Juridinio asmens kodas 193043096

A. s. LT12 4010 0425 0007 0115

Luminor Bank AS Lietuvos skyrius

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

**Tiekėjai**

Tiekėjas

Pavadinimas ........................................

Buveinės adresas .................................

Juridinio asmens kodas .......................

PVM mokėtojo kodas LT ....................

A. s. LT................................................

Bankas .................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

Tiekėjas

Pavadinimas .......................................

Buveinės adresas ................................

Juridinio asmens kodas ......................

PVM mokėtojo kodas LT...................

A. s. LT...............................................

Bankas .................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

Tiekėjas

Pavadinimas .........................................

Buveinės adresas ..................................

Juridinio asmens kodas ........................

PVM mokėtojo kodas LT .....................

A. s. LT.................................................

Bankas ...................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)

Tiekėjas

Pavadinimas .........................................

Buveinės adresas ..................................

Juridinio asmens kodas ........................

PVM mokėtojo kodas LT .....................

A. s. LT.................................................

Bankas ...................................................

(Pareigos)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_

(Vardas, pavardė)