**KAUNO MIESTO SAVIVALDYBĖS ADMINISTRACIJA**

**TARPTAUTINIO VIEŠOJO PIRKIMO „LIETUVIŲ KALBOS MOKYMŲ PASLAUGŲ PIRKIMAS“**

**RINKOS KONSULTACIJOS APRAŠAS**

Kauno miesto savivaldybės administracija (toliau – Perkančioji organizacija), siekdama tinkamai pasirengti numatomam **tarptautiniam viešajam pirkimui „Lietuvių kalbos mokymų paslaugų pirkimas“** (toliau – pirkimas), ir vadovaudamasi LR Viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją.

Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.

Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams.

**1. Rinkos konsultacijos tikslas**

Informuoti tiekėjus apie planuojamą pirkimą, išsiaiškinti įvairius su pirkimo objektu susijusius klausimus, pasiruošti pirkimui ir parengti aiškius ir konkurenciją užtikrinančius kvalifikacijos reikalavimus, ekonominio naudingumo vertinimo kriterijus, sutarties sąlygas, techninę specifikaciją ir kitus dokumentus, įvertinti realias rinkos galimybes profesionaliai suteikti perkamas paslaugas, gaunant rinkos dalyvių siūlymus.

**2. Rinkos konsultacijos vykdymo tvarka**

Rinkos konsultacija vykdoma elektroninėmis priemonėmis.

Kviečiame tiekėjus susipažinti su viešai paskelbtais techninės užduoties, sutarties projekto, kvalifikacijos reikalavimų, ekonominio naudingumo vertinimo kriterijų, kitų pirkimo dokumentų projektais ir raštu – CVP IS priemonėmis (kai tiekėjas registruotas CVP IS) arba elektroniniu paštu [gineta.bartkuviene@kaunas.lt](mailto:gineta.bartkuviene@kaunas.lt) (kai tiekėjas neregistruotas CVP IS) – teikiant pastabas ir (ar) pasiūlymus nurodytiems dokumentų projektams sudalyvauti rinkos konsultacijoje.

Paskelbti dokumentų (techninės specifikacijos, sutarties projekto, pirkimo sąlygų (kvalifikacijos reikalavimais, ekonominio naudingumo vertinimo kriterijais ir kt.) projektai, nėra galutiniai, jų turinys gali keistis.

Dalyvaujant rinkos konsultacijoje prašome nurodyti:

* Atstovaujamą įmonę, jos kontaktus;
* Pastabas ir (ar) pasiūlymus teikiančių asmenų vardus ir pavardes, kontaktinius duomenis.

**3. Rinkos konsultacijos etapai:**

*I etapas*: peržiūrimi ir vertinami CVP IS priemonėmis ir (ar) elektroniniu paštu [gineta.bartkuviene@kaunas.lt](mailto:gineta.bartkuviene@kaunas.lt) gauti pasiūlymai ir (ar) pastabos. Teikiant pastabas ir (ar) pasiūlymus būtina aiškiai nurodyti, kuri informacija yra konfidenciali. Pastabas ir (ar) pasiūlymus privaloma pateikti **iki 2026-02-26 11:00 val. (imtinai),** lietuvių kalba.

**Rinkos konsultacijos metu siekiama aptarti šiuos klausimus:**

|  |
| --- |
| 1. 1.Ar pirkimo objektas yra aiškus? Ar aiškūs ir tinkamai suformuluoti keliami reikalavimai paslaugoms? Ar yra aiški apimtis? Jei ne, prašome nurodyti, kas neaišku ir ką turėtumėme patikslinti. |
| 2. Ar reikalavimai siūlomai paslaugų kainai yra aiškūs? |
| 1. 3. Ar techninė specifikacija yra aiški, ar joje yra visa informacija, reikalinga tinkamam pasiūlymo parengimui? |
| 1. 4. Ar Sutarties projekte nurodytos sąlygos yra aiškios? Ar terminai paslaugų suteikimui yra pakankami? |
| 5. Ar kvalifikacijos reikalavimai yra aiškūs ir užtikrinantys konkurenciją? |
| 6. Ar ekonominio naudingumo kriterijai yra suformuluoti aiškiai ir tiekėjams yra suprantamos ekonomiškai naudingiausio pasiūlymo nustatymo taisyklės? Ar tiekėjai šiame pirkime gali pasiūlyti kitokias ekonomiškai naudingiausio pasiūlymo nustatymo taisykles ir (ar) lyginamuosius svorius? |
| 1. 7. Prašome įvardyti kitą, Jūsų nuomone, reikšmingą informaciją šių paslaugų teikimui |
|  |

*II etapas:*

Apibendrinta informacija apie šios rinkos konsultacijos rezultatus, tuo atveju, jei bus gauta siūlymų, pastabų ir pan., bus skelbiama CVP IS priemonėmis, prie skelbimo apie šią rinkos konsultaciją.